text:
बचकालो / तुषार कान्त उपाध्याय
बाबूजी इनकर नाम रखले रहले विष्णुकली। ऊहो पंडीजी के कहला पर। अपने त पढ़ाई-लिखाई से कौनो जनम के नाता ना रहे आ नाहीं उनका मेहरारू के. पंडीजी के कहला पर नांव रख देहले। महीना साल बितत-बितत विष्णुकली साचो के अपना नांव के हिसाबे बढ़े लगली। विष्णुकली के बाबू जी विभूति तिवारी रहले त बाबाजी के कुल खानदान में जामल। बाकी पढ़े-लिखे आ पूजा-पाठ से कौनो नाता ना रहे। ऊहे का उनकर पूरा गांउअे ऐके कुल खानदान के, ऐके नियन पढ़ाई-लिखाई से दूर, खेती-गिरहती आ गरूआरी में जिनगी के कुल सुख भोग लेवे वाला रहे।
छोट गांव, चारों ओर गढ़ही से घेराईल। अहिर, चमार, गोंड़ आ दू घर पूरोहित के छोड़ के बाकि पूरा गांव बाबाजी के ऐके कुल खानदान से रहे। दू घर सुकुल परिवार के आके कबो बस गइल आ गांव जवार में पूरोताई के काम में लाग गईल। तिवारी जी लोग रहले असली गिरहत। न उधो के लेना ना माधो के देना। गांव में ना चोरी-चिकारी ना झगरा फौदारी। बड़ो-छोट के कौनो अधिका भेदभाव ना रहे। सभे जात के लोग चाचा, भइया, काका लागस। बाबाजी अहिरान के खेत रहे। तो बाकी लोग मजूरी और दोसर काम कहके मगन रहस। बाकी गरीबी आ पेट-जरी सबके जिनगी में घाम आ छांह लेखा आवत जात रहे। तनी कम भा तनी बेसी. अधिका लोग के खेत खाए पीये भा बिया शादी के फेर में रेहन रखा गईल रहे। इ रेहन लेवे वाला रहले तो उनकर भाईये देयाद। बाकी गरीब के भाई के देयाद। ना ही ना कौनो नाता। सब कहे आउ सुनावे के ह। विभूति तिवारी प दरिद्रता तनि अधिके खुश रहलि। कुछ खेत रेहन तो कुछ सुखाद और दहाड़ के फेरा में बांज का कोख लेखा सुन्न हो गईले रहे। खाहूँ के कभो भेटाये त कबो ठनठन गोपाल। ऐही में अईली विष्णुकली। बियाह के दस बरिस के बाद। विष्णुकली अपना पीठिये पर लेके आईली भाई - गजानन।
विष्णुकली के डेगाडेगी चले से बियाह तक जाए में उनकर नांव डेगाडेगी चलत कब बचकली आ तनी अधिका सनेह दिखावे में बचकालो हो गईल पते ना चलल। अब तो सभे उनका के बचकालो कहे। ऐसहूँ लइकी अउ मेहरारू के आपन नांव रहिये कहाँ जाला। केहू के बेटी, केहू के मेहरारू तो केहू के माई. मरद के नांव के बाहर ओकर आपन पहचान ऐसही भुला जाला। जईसे भादो के अंधरिया में कउनो सूई भुला गईल होखे। बचकालो महीना आवे के पहिले हीं बाप के जांघ प बईठा के कन्यादान क दहिल गईली। मरद फौज में नोकरी करस आ पहिली मेहरारू के मरला पर बचकालो उनका भाग में परली। लोग कहे ला कि उनकर बाबूजी लइका वालन से ढ़ेरे पइसा लेके दुआह के खूंटा बांध देहले। गाई आ बेटी- दुनों अनबोलता। जेकरा खूंटा बांध दीं बंन्हा जाई. ओकर मन का बा ऐसे से केहू के का मतलब, भला कबो कोई पूछले बा। बियाह के साले भर बाद गउना करके बचकालो अपना ससुरा भेज दिहल गईली। बड़ घर, सास-ससुर, ननद-देवर, देवरानी से भरल पूरल घर-आंगन। दुनों बेरा भर पेट खाए के अउ दूध-दही के कउनों कमी न रहे। सभे बचकालो के बड़ा इजत या मान से रखें। कमासुद मरद के महरारू और अहो में दुवाही। सबके तरहथी पर रहस। बचकालो के कुल्ह लइकाइ में सुनल कउनों राजकुंवारी के कहनी लेखा लागी। बाकी जब मरद के देखस त मंुह भक दे करिया पर जाई. रात के उ दरद मन पर लागे जइसे कउनों चिरई असहाय लेखा बिलार के पंजा में छटपटाले, मरद के बिछउना पर उनकर नाजुक देह अउसेही छिन-भिन होखे लागे। सुख त ना लेकिन उ जांन लेवा पीड़ा उनका दिन भर बेचैन कके राखे। केनियो बइठल बइठल नींद में ढ़िमलाजस। त सास ठिठोली करत उठाके बिछवना पर पहुंचवा देस।
दु महीना बितत-बितत मदर के छुटटी खतम हो गइल। आ उ जे फौज में गइले त फिर लौट के घरे ना आवे पवले। लोग कहे ला कि उ कउनो पहाड़ से गिर गईल रहले। देहियो ना मिलल। फौज के तरफ से रूपया-पैसा, पिनशन, तगमा सब मिलल बाकी घर के भीतर उ तगमा अब बचकालो से छिना गईल रहे। भीतरे भीतर लोग इनका के आंगछ के छोट मान ले ले रहे। सास के लागी कि ऐकरे चलते इनकर जवांन कमासूद बेटा अलोपित हो गईल। रोअस त कबो-कबो बचकालो के माथे दोस मढ़ दईस। थोड़ी देर आपन गलती बुझाइल। त गोदी में लेके उनकर हिमत बंधावस। बचकालो त कठकरेज हो गईल रहली। चुप। सुखाईल आंखि टक-टक सबके ताकस। पीड़िया पारे, कजरी गावे, आ झुलुहा लगावे के उमिर में बचकालो रांड़ के उजर साड़ी पहिन ले ले रहली। साल कब बिते पते ना चलल कबहू नहिअर, कभू ससूरा। मरद के कतनो महरारू मरे ता उ बियाह कर सके ला। बाकी लईकी, उहो बाबाजी के. सोंचतो पाप लागी। जईसे उ माटी के कांच पर बरतन होखे। ऐक बेर पानी पर गईल तो बस त जईसे बरतन ढ़ह जाए वैसे हीं लईकी ह।
अपना दमाद पर खिसयाईल बेलसर साहू चिचआत रहले 'हमनी के कवनों बाबाजी लोग लेखा दोगला हंई जा कि मरद खातिर अलग अ मेहरारू खातिर अलग नियम। तू बियाह करब तो हमहूँ अपन बेटी के बियाह दूसरा जागो कर देईब।'
दुनियां के ई बात बुझाला। लेकिन बाबाजी लोग अबहीं अपना के दूसरे लोक में बूझे ला। रसरी जर गईल बाकि अईठन ओसहीं बा।
दस बरिस गुजर गईल रहे। बचकालों के जिनगी अब घर के कामधाम भा पूजा पाठ में गुजरे। तीरथ बरथ भी कबो केहूँ के साथ चलिये जास। उनकर देवर शुरूए से अपना भउजाई के कुल खयाल राखस। बाकी ऐने तनी अधिके धेयान राखे लागल रहले। ई बात धीरे-धीरे सब का खटके.
'राखिहीं के चाहीं' ससुर बात काटत अपना मेहरारू के डांटले।
'बड़ भाई के ना रहिला पर उ ना करिहें त के करी। उमरिया में ना छोट बाड़ी बाकि हई त भउजाई नू। हमनीं के बादो त उनके निबाहे के बा।'
'अइसे का ताकत बाड़ू तेहरा तो आदतिये हा हरेक बात में शक करे के.' मरद के बात सुन सास चुप तो हो गईल बाकि उनकर पेट अईठात रहे।
'दइब करसू। पत राखस। ना त केकरा के मुंह देखावे जोग रह जाईब जा।' उठत-उठत अपन मरद के आपन मन के पाप सुनाईये देहलि।
क्रमशः
पँचकोस के मेला चलत रहे। चार गांव होके आज पांचवा चरितर वन में लिट्टी भंटा के साथे खतम होखे के रहे। सास कई दिन से जाए के मन बनवले रहलि। छोटकी पुतोह के लइका-लइकी संगे चले के जिद लगा देहलि।
'निके बा। तनि हमरो मन लागी। गांव के आधा से अधिका मेहरारू लइकी जाते नू बाड़ी।' सास सोंचलि। दिन भर लिट्टी भंटा रात खा ओइजे रूक के भोर में गंगा जी नहा के लौट आवेके मन बनल। सबका मेला गइला पर घर सुन हो गइल रहे। बचकालो अपना कोठरी में अउर ससुर देवर दलान पर। अब त सभे केहूके काल्ह दोपहरिया के बादे लौटी.
अबहिं किरिनियों ना फूटल रहे कि बचकालो के अँगना में हल्ला-गादह मच गईल। ऐह रोहारोहट में टोला के लोग जुट गईल रहिले। बाकि केहु कुछू बोले के तईयार ना रहे। भइल ई रहे कि सांझ होत-होत छोटकी पतोह के पेट झरे लागल रहे। आ मेला में अब निबाह होखे लाइक रह ना गईल रहे। कईसहू ऐगो टमटम करके सास सबके लेके गांवे लौट ली। बाहर के भिड़कावल फाटक पार करके आँगन में अईली आ बचकालो के जगावे के खातिर उनकर किवाड़ी खटखटवली। ई का -बचकालो के संगे उनकर देवरों अचकचाईल निकल लें। सामने माई मेहरारू आ लईकन के देख अईसन लागल कि जईसे चोर सेंध मारते धरा गईल होखे। देवर केसहू निकले के फेर में रहले लेकिन उनकर मेहरारू सामने खाड़ हो गईल।
'हमरा तो बहुत दिन से लागत रहल हा। ई राड़ी आपन भतार चबाके दूसरा के मरद पर डकइती डाली।' ऐकरा बाद गांव के लोग कुछ-कुछ त अंदाज लगावही लागल रहले। सास-ससुर छुपावे के कोई बड़ा कोशिश कइले तो ओसे का होखे। आगि लगला पर धुंआ तो बाहर जइबे करी। सगरो गांव में कानाफुंसी होखे शुरू हो गईल। बचकालो अब अधिका नईहर आ कबो कबो ससुरा जास। उहो एक-दू दिन खातिर।
...
गजानन जवान हो गइल रहले। अब बियाहो हो गइल रहले। मेहरारू मिलल रहे एकदम सिधबक। अपना बाप विभूति तिवारी के छांही लेले गजानन खेतीबारी आ मेहनत से तनि दूरे भागस। चिलम पीये आ गवनइ में मगन रहे मंे दिन कटि जाए. करसु कबो बिया न जूटे तो कभी सोहनी के पइसा ना रहे। बचकालो अपना संगे पइसा आ गहना लेके आइल रहले। मरद के फौज वाला पिनसिन रहबे करि। घर के काम चले लागल आ उ गंवे-गंवे घर के मलकाइन लेखा रहे लगली। अब गजानन खेतीबारी देखस बचकालो घर। दिन केहू के घरे जाइके मन लगावस। गांव के बेटी उहो रांड़। सभे मांस राखे। बचकालो गंगा जी के किनारे वाला मठिया में जाय लगली। राम जी के भजस। पूजा पाठ आ कीरतन में मन रमे लागल।
मठिया दूर तक फइलल रहे। कई गो देवी-देवता के अलग-अलग मंदिर। बाकि असली मंदिर राम जी के. लइकन के पढ़े-लिखे खातिर ऐगो पाठशाला आ रहे के निमन जोगाड़। सांझ के पंगत होखे।
'पंगत के सीताराम हो।' घंट घरियाल के साथे कुछ लोग चिचिआस। मठ में रहे वाला सभे आपन-आपन थरिया-पत्तल लेके पांत मंे बैठ जाय। अगल-बगल रहे वाला भिखार, रिक्शा-ठेला चलावे वाला आ जेहूँ मठ में रात में रूके के ठिकान पावे खातिर आइल रहे सबके भरपेट खाना। ऐके पांत में बइठा के. कउनो भेदभाव ना। मठ के कउनो कमी त रहे ना। आपने सौ से अधिका बिघा जमीन उपर से अगल-बगल के गांवन के गिरहत लोग साल में अनाज भेजस। मंदिरन के चढ़ावा, आ कितने गाय, घोड़ा, हाथी भरल रहे।
खड़ाउ, त्रिपुंड, रेशमी धोती आ गमछा लेले महंथ जी जब कबो बाहर निकलस तो लोग जमीन पर सुत के गोड़ लागे। महंथ जी के चमकत मुंह आ दमकत देह देख के लागे कि छुअते खून निकल जाई. इहे हाल उ मठ में रहे वाला सभे साधु-संत आ सेवादार लोगन के रहे। करीब बीस बरिस के अपना भगति आ सेवा से उ बड़का महंथ जी के सबसे खास सेवादार बन गइले। एक दिन बड़का महंथ जी ऐगो बड़ पूजा कराके इनका के आगे वाला महंथ घोषित क दिहले। इनका के एगो नाम मिलल 'रामसुख दास'। एक तरेह एगो इ इनकर नया जिनगी रहे। बड़का महंथ जी एक दिन अचानक राम में लीन हो गइले। मठ में लोगन के शक रहे कि रामसुखदास बड़का महंथ जी के अचके में ब्रहमलीन होखे के असली कारण रहले। बाकि बोलो के. जल में रहिके मगर से बैर।
लेकिन इ महंथ जी के गददी पर बइठला पांच बरिस हो गइल रहे। आठ दस बरिस के उमिर में आइल तो रहले उ गाय गोरू के सेवा करे खातिर। मठ से करीब पांच कोस दूर गंगा के किनारे बसल 'साधू बाबा के डेरा' से। ओह डेरा के सबे लोग गाई-भइस राखे आ दूध-दही के बैपार करे। उनकर बाबू जी जगलाल चउधरी गाई-भइस पालस आ माई दूध-दही लेके शहर में बेचे आवे। औरि दूध वालिन के बिके भा न बिके इनकर सब दूध-दही जगेसर हलवाई खरीद लेस। कबो-कबो गरमी के दुपहरिया में उ ओहिजे टिक जास। आ दिन जुड़इला पर गांवे लौटस। जगलाल के मेहरारू, चउधरी के मेहरारू जतने सुन्दर और सुबेख रहलि जगलाल ओतने खरखटल। लोग कहेला। कि रामसुख दास लइकाईन में एकदम से जोगेसर हलवाई आ कुछ कुछ अपना माई पर गइल रहले। वईसही सुनदर, बरिआर आ तेज चमकत आंख। गरीबी के मार ओही आठ दस बरिस के उमिर में मठिया पर काम करे जाइके पड़ल रहे। गददी पर बेइठला के बाद मठ के हालत अउरी सुधर गइल रहे। ऐह पांच बरिस में रामसुख दास जी भगवान लेखा पुजाये लागल रहले।
बचकालो के लाम छरहर देह आ चमकत सुगढ़ मंुह केहू के अपना ओर खिंच लेवे खातिर मजबूर कर दे। गते-गते मठ में उनकर मान बढ़े लागल रहे अब उनकरा महंथोजी के कोठरी में जाय में कउनो रोक-टोक ना रहे। बचकालो के धन्न भाग कि महंत जी के अइसन आसिरवाद मिलल। सब लोगन में इनकर ऐगो अलगे मान रहे। बचकालो पहिले त सांझ होत-होत गांवे लौट आवस। बाकि अब जब ना तब रात के भजन कीरतन के नांव पर मठे में रूक जास। मठ में अब महंथ जी के बाद अगर सबसे जादा दबदबा केहू के रहे त उ रहे बचकालो के. इ मठ के असरा में उनका नईहर के दिन फिरे लागल। ऐह पूजा-पाठ के आसिरवाद रहे कि गजानन के घर बन गइल। खेत खरिदा गइल। गांव में लोग बचकालो के बारे में कई तरह से बतियावस।
'बिना मेड़ के पानी आ राँड़ के जवानी कबो रूके ला।'
कई बेर अलोता में गजानन के लोग 'मठिया' कहि के मजाक उड़ावस।
गजानन सुनस बाकि कुछ बोलस ना। आखिर कुल्ह ठाट त ओही बचकालो के चलते रहे।
कई हपतन से बचकालो के बुझाय कि महंथ जी कुछ बदलल बदलल बाड़े। उ दिन सांझ के बचकालों नहा धोके महंथ जी के कोठरी में सेवा खातिर चललि। महंथ जी कोठरी के बाहर खाड़ उनकर सेवादार उनका सामने खाड़ हो गइले।
'आजु सरकार से रउवा भेंट ना होई.'
'का कहत बड़ा। अइसन कबो भइल बा।'
'का करबू। समय ह।' उदास चेहरा लिहले सेवादार उनका के लउटा दिहले। अब महंथ जी के सेवा में ऐगो नया बचकालो आ गइले रहिले। इनका से जादा जवान अउ सुनर। बचकालो के धीरे-धीरे सब मालूम हो गइल। अब उ सेवादार भा कउनो बड़ दानी के सेवा खातिर रहि गइल रहलि।
माथा प बांधे वाला पगरी से उतर के जूता पोछे वाला लुगा होके रह गइली। गंवे-गंवे मन उनकर मठिया से उचटे लागल रहे। अब कभिये मठ पर जास। तबो केहूँ पूछे वाला ना रहे। उनका याद आवे जब एको हपता ना गइला पर कईसे सब लोग उनकर हाल पूछे, मान करे। बाकि दिन बदल गईले रहे सांचे।
बचकालो के घरो में अब केहूँ उ मान ना दे। कई बेर उनका लागे कि ई सब उनका अईसही बुझाता। उ मलिकाउ, उ उनकर आँख के इशारा पर उठे-बैइठे वाला गजानन अउ उनकर मेहरारू के ढ़ेर फिकिर ना रह गइल रहे।
'तोरा चलते त जवन हमनि के जग हंसाई भइल कि कई पुहूत ले उ दाग धोआई ना। चाभी दे बहिनियां बहुत दिन मलिकाउ चलउलिस।' कउनो बात के लेके बचकालो गजानन के मेहरारू के तनी जोर से बोलत रहलि कि गजानन आ गइल रहले। उनकर खिसआइल मंुह अउर झपट के उनका से छिनल चाभी बचकालो के आज पहिलका बेर अपना रांड़ होखे के मन परा देले रहे।
'ओह! जेकरा खातिर चोरी करि उहे कहे चोरा।' बचकालो जइसे भठात इनार में गिर गइल रहलि। 'गजानन के मालूम नइखे। कि हमरे बियाह से बाबू जी के लोग बेटी बेचवा कहे। का न कइनी ऐह घर खातिर।' बचकालो आके बिछउना पर सुत गइली। मरद के मरला के बाद पहिलका बेर आंखि से लोर के धार चलल रहे।
'जब ओह अधबुड़ मरद के बियाह दोबारा-तिबारा हो सके ला। त लइकी के काहे ना। बुझला अतना नरक त ना देखे के परित।'
दूसरा दिन गजानन के घर से रोअे चिचियायके आवाज सुनके सभे गांव जुट गइल रहे। बचकालो के देह अकड़ गइल रहे आ मुँह नीला परि गइल रहे। राम जानस का भइल रहे।


c: text/html

text:
स्रेब्रेनिका नरसंहार
स्रेब्रेनिका नरसंहार 1995 में भइल एगो नरसंहार ह जवना में 8000 से भी अधिक बोस्नियाकी लोग मारल गइल रहल, जेमें मुख्य रुप से पुरुष आ लइकन के हत्या भइल रहल। इ नरसंहार बोस्नियाइ युद्ध के दौरान स्रेब्रेनिका शहर आ ओकर आस-पास में भइल रहल। जनरल रात्को म्लाडिक के आदेश पर स्रप्सका गणराज्य आर्मी द्वारा इ नरसंहार में लोगन के मारे खातिर बढावा मिलल रहे। संयुक्त राष्ट्र के महासचिव द्वारा उल्लेखित बा कि इ नरसंहार द्वितीय विश्व युद्ध के बाद से यूरोपीय धरती पर सबसे खराब अपराध के रूप में सामूहिक हत्या ह। सर्बिया के एगो अर्धसैनिक इकाई के बिच्छु कहल जात रहल। र्बियाई आंतरिक मंत्रालय के आधिकारिक हिस्सा 1991, इ नरसंहार में हिस्सा लेले रहल, जे में सैकड़ों युक्रेनी आ रुसी स्वयंसेवकसभो भाग लेले रहले जा।

robotstxt: allowed

filter: keep


text:
बिहार के शराबबन्दी कानून के रद कइलसि हाई कोर्ट
September 30, 2016
पटना हाई कोर्ट आजु बिहार में पिछला 5 अप्रेल से लागू शराबबन्दी कानून के रद क के कानून में जनता के भरोसा जगा दिहलसि. सत्ता का नशा में चूर हो के बनावल नीतीश कुमार के एह कानून से बिहार में आम आदमी के चैन छीना गइल रहुवे. खेत खाए गदहा मार खाए जोलहा वाला कहावत साँच हो गइल रहुवे कि करे केहु भरी पूरा परिवार भा गाँव.
स्वाभाविक रहे कि हाईकोर्ट एह कानून के अनेके प्रावधान पर ऐतराज जतावत एकरा के रद क दिहलसि. बिहार उत्पाद (संशोधन) विधेयक 2016 में शराब पीयला से मौत होखे का मामिला में दोषी के फांसी चढ़ा देवे के प्रावधान रहुवे.
अब सरकार के कहना बा कि आदेश पढ़ला का बाद आगा के राह तय कइल जाई.


text:
By Aanand Gupta
सारा सृष्टि एगो प्रेम के डोरा में बन्धाइल बा । जेह दिन ई प्रेम रुपि डोरा टुट जाई ओह दिन सृष्टि के प्रलय निश्चित बा । मानव सभ्यता के शुरुवात से ही कवनो ना कवनो रुप में हमनी के समाज जे प्रेम के स्थान बा, जवना के चलते ई सृष्टि चल रहल बा । हमनी के समाजिक मुल्य, मान्यता, संस्कृति तबे बा जब लेक प्रेम के अस्तित्व बा । ओहिसे विभिन्न काल खण्ड में हमनी के पुर्वज लोग द्वारा कहानी, काव्य, गीत, नाटक, लोक संस्कृति जइसन विभिन्न रुप में प्रेम के संरक्षण आ संवद्र्धन कइल मिलेला । भावना ही मानव के दोसर जीव से अलग करेला आ ओह कोमल भावना में प्रेम के बीज अंकुरण करावे खातिर हमनी के साँस्कृतिक धरोहर सब में समयानुकुल रीति रिवाज, मान्यता के रुप में प्रेम कथा के स्थान रहेला । प्रेम पूर्णता के प्रतीक ह, मानव के नै–सर्गिक प्राप्त प्रकृति के अनमोल वरदान ह, प्रेम सिमा सर्त बन्देज से पार होला, स्वार्थ रहित होला । दोसर शब्द में कहल जाँव त सारा ब्रह्मान्ड प्रेम में ही समाइल बा ।
सामा चकवा के भी भोजपुरिया सँस्कृति में प्रेम के प्रतीक के रुप में लेहल जाला । एह गीतमय प्रेम गाथा में एक ओर भाइ बहिन के अगाध प्रेम के झलक मिलेला त दोसर ओर प्रेमी के प्रेमिका के प्रति के त्याग आ ओह प्रेम के त्याग के प्रति भाई के आगाध विश्वास, आस्था आ समर्पण के भोजपुरिया समाज बडा श्रद्धा के साथ मनावेला । सामा चकवा बहुत लोकप्रिय आ महत्वपूर्ण भइला के बावजुद भी समाज में आधुनिकता आ पश्चिमी सभ्यता के प्रभाव के कारण एमें कमी आइल बा । मधेश के संस्कृति के संरक्षण, संवद्र्धन करे खातिर आ विभिन्न रुप में प्रेम के सारा संसार में फैलावे खातिर भी सामा चकवा के बचावल जरुरी बा । सामा चकवा भाइ बहिन के बीच के प्रेम आ बहिन के प्रति भाइ के कर्तब्य दर्शावेवाला गीति कथा ह । एमें लोक गीत के माध्यम से बहिन लोग भाइ के प्रति आपन मन के कोमल भाव उदगार करेली आ अपना भाइ खातिर सुस्वाथ्य आ दिर्घायु के कामना भी करेली । एह गीति कथा में प्रेम के काथे वियोग, इष्र्या, घृणा, बिछोड, मिलन, सब रस पूर्ण मिलेला जवना कारण से ई जनमानस में लोकप्रिय भी बा ।
सामा चकवा कार्तिक महिना के शुक्लपक्ष के एकम से शुरु होके पूर्णिमा के १५ दिन में समाप्त होला । एह क्रम में बहिन लोग माटि के विभिन्न स्वरुप एगो डलिया में बनावेली लोग जेमे सामा–चकवा के मूर्ति, सतभैया के मूर्ति, चुँगला के मूर्ति आ ओकरा सँगे औरी मूर्ति भी बनाबल जाला । मूर्ति में जौ रोपल जाला आ डलिया में खर भी राखल जाला । उहे मूर्ति भइल डलिया के लेके रोज चरावल जाला आ पानी पियावल जाला । मान्यता बा कि जेतने जौ बढी ओतने भाई के संमृद्धि मिली । एह १५ दिन में सामा चकवा के विभिन्न कथा गीत के रुप में गावल जाला आ भाइ बहिन के प्रेम के प्रतीक के रुप में गीतमय ढंग से परोसल जाला जवना के हमनी के समाज पर बहुत बडका असर रहेला । सामा चकवा के दौरान रोज डलिया में राखल खर में आगी लगा के प्रेम के बिरोधी आ षडयन्त्रकारी के चुँगला के मुह झौस देहल जाला । सामा चकवा के कुछ गीतन पर नजर डालला पर पारिवारिक, समाजिक, साँस्कृतिक झलक मिलेला, जइसे ः
डाला ले बोहोर भइली खिरलिच बहिनी
सेहो डलवा छिनी लिहले चकउवा भैया हो राम सजनी
मतलव जब डाला में मूर्तियन के सजा के जब बहिन सामा चकवा खेले चल तारी उनकार भाई डाला छिन लेत बाडन, ओह पर माई कहत बाडी
देउ भालु पुत रे धियवा के डालवा
मोरे धिया भइली पहुनिया हो राम सजनी
मतलब माई अपना बेटा के डाटत समझावतारी कि डाला काहे छिन लेलऽ ? डाला देदऽ , खेलेदऽ , बेटी त अब पहुनी हो जइहन । ओहि पर भाई पुछतारन
कथिए के डालवा तोरे हउवे रे बहिनी
कथिए लगवले चारु पाँवठी हो राम सजनी
मतलब भाई पुछतारन जे हे बहिन ई डाला काथि के ह ? डाला के चारु पाँव में काथि लागल बा ? ओहपर बहिन जबाब देतारी
काँचे काँचे बाँस के डालवा हो भैया
चम्पा चमेलिया चारु पाँवठी हो राम सजनी
मतलब ई डाला काँच बाँस के ह आ चारु पाँव में चम्पा आ चमेली के फूल सपवले बानी बहिन कहतारी । अइसे सामा चकवा के दौरान गीतमय रुप में परिवार के स्वरुप के झलक मिलेला । एगो दोसर गीत के ओर देखला पर ः
केकरा खेतवा जोतावल गहुँवा बोवावल
डिभिया लहसिजाला डिभिया बिहसिजाला
मतलब बहिन पुछतारी कि ई केकार खेत जोतावल बा ? गँहु बोवावल बा ?
ओहपर सातु भाई के नाव लेके आ सँगे सँगे बहिन लोग आपन–आपन भाई के नाम लेके गावेला लोग ः
चकवा भैया के खेतवा जोतावल गँहुवा बोवावल
डिभिया लहसिजाला डिभिया बिहसिजाला
पहाड भैया के खेतवा जोतावल गँहुवा बोवावल
डिभिया लहसिजाला डिभिया बिहसिजाला
……………………………….
अइसहि सब भाई के नाव लेके बहिन लोग गावेला आ ओकरा बाद जब भाई के सिकार खेलत देख के बहिन के मन में डर होला जे भाई के कुछ हो ना जाए ई सोच के बहिन रोवे लागेली ः
एहिपार चकवा हो भैया खेलेलन सिकार
ओहिपार खिरलिच बहिना रोदन पसार
बहिन के रोवत सुन के भाई आवेलन आ कहेलन जे हे बहिन तू काहे रोवतारु हम बाबुजी के सम्पति में से आधा तोहरा के दे देम ः
चुप होजा चुप होजा बहिन हो हमार
बाबा के सम्पितिया हो बहिना आधा देबो बांट
एहपर बहिन कहेली जे बाबुजी के सम्पिति सब तोहार आ भतिजा के हि ह, हम त पुर परदेशी हो गइनी, खाली पवनी त्यौहार में मोटरी लियादेबऽ इहे आसारा बा ः
बाब के सम्पितिया हो भैया भतिजवा के बा
हम त दुर देशी बहिनिया मोटरिए के आश
ओहि पर भाई कहेलन कि जब जब कार्तिक माहना आई धान कटाइब, तब तब चिउरा, ठेकुवाँ केसार ले के जरुर आइब ः
आवे देहु कार्तिक मासवा कटइबो कतिका हो धानवा
चिउरा केसरवा हो बहिना भरबो हो फफार
अइसही सामा चकवा में भाई बहिन के प्रेम आ सम्बन्ध के बारे में बहुत बढिया रुप में चित्रण मिलेला । प्राचीन किम्दन्ती अनुसार चुँगला के भडकावा में पर श्रीकृष्ण के सराप के चल्ते चिरई के जुनी में चल गइल श्रीकृष्ण के बेटी श्यामा आ पति चारुवक्य भी पत्नी बियाग में भगवान शंकर के वरदान से चिरई रुप धारण कर लेवेलन । श्यामा के भाइ साम्ब के बहिन प्रति के अगाध स्नेह के कारण प्रेम के कारण विष्णु भगवान के घोर तपस्या कके विष्णु भगवान के आदेशानुसार वृंदावन में १५ दिन तकले सामा चकवा के प्रेम गाथा गावल जाला जेसे सामा आ चाकवा के चिरई के जुनी से मुक्ति मिलेला विश्वास के साथ सामा चकवा भोजपुरिया समाज में धुमधाम से मनावल जाला ।


text:
महीनन का इन्तजार का बाद रिजवी बन जइहें अब मंत्री
September 24, 2016
सोमार का दिने लखनऊ में अखिलेश सरकार में मंत्री बने के मौका मिल जाई जब सिकन्दरपुर के सपा विधायक जियाउद्दीन रिजवी मंत्री पद के किरिया लीहें. जब इनका के मंत्री बनावे के एलान भइल रहुवे तब ई मक्का गइल रहलन आ ओहिजा से लवटला का बाद से अब ले सुतार ना बन पावत रहुवे.
एही साथे पिछला दिने भठियरपल के आरोप लगा के बरखास्त कइल मंत्री गायत्री प्रजापतिओ के दुबारा मंत्री पद के किरिया धरावल जाई. मुलायम परिवार में हाल के खींचतान में गायत्री आपन गोटी कइसे सोझ करवलन एह बारे में कुछ जाहिर नइखे भइल. गायत्रिए का साथे बरखास्त भइल राजकिशोर सिंह आपन गोटी सोझ नइखन करा पवले. गायत्री के शिवपाल खेमा के जबकि राजकिशोर के रामगोपाल खेमा के बतावल जाला.


text:
03 January, 2011
मन्त्री जी अइलें वसूले खातिर जर्ती..
गेहूं की पिसायी में जर्ती कटला के बात रउरा सभे सुनले होइब। जर्ती एक प्रकार के वसूली ह। जब आदमी पिसात होखे त जर्ती कइसे कटाला, इ बात गोरखपुर के सांसद योगी आदित्यनाथ की बात से जनलीं। दरअसल पूरा पूर्वांचल नवकी बेमारी से त्रस्त बा। कुछ लोग ऐके जपानी बुखार त कुछ जेयी कहत हवें। मेडिकल कालेज में लगभग तीन सौ बच्चा लोग मच्छर ससुरन की कटला से भर्ती हवन। येह साल तकरीबन ढ़ायी सौ लाश मेडिकल के बहरियाइल जवन इंसेफेलाइटिस से पीड़ितन के रहल। गोरखपुर, देवरिया, कुशीनगर, महराजगंज, सिद्धार्थनगर, बस्ती, संत कबीर नगर ही ना बलिया, बिहार, आजमगढ़ आ मऊ के मरीज भी एइजा मरे खातिर आवत हवें। मेडिकल कालेज में बेड के इ हाल बा एक-एक पर तीन-तीन। सोमवार के स्वास्थ्य मंत्री अनंत मिसिर जेयी पर लेयी लगावे आइल रहलन। अफसरन-डाक्टरन से बइठक कइले, फुर्र हो गइलें। अइसन संवेदनहीन, कठकरेजी मंत्री हम ना देखलीं। मंत्री जी ! रउरा भगवान ना हयीं कि मेडिकल कालेज में मरत लरिकन के बचा लेइब। मेडिकल कालेज में जइतीं त जवन मायी-बाप अपनी बच्चन के लेके भर्ती हवें उनकी पीड़ा पर कुछ मरहम लागि गइल रहित। उजरत कोख पर आंसू बहावत मायी-बोहिन लोग के आंसू पोछि दिहले राउर अंगोछा मैला ना हो जाइत। रउरा, माथे पर हाथ धइले कवनो अइसन बाप जवना के उत्तराधिकारी लेबे वाला बेटा ना बचल ओकरा माथा पर आपन हाथ भर रख देतीं त उ संतोष के सांस लेइत। लोग रोवत बा, फेंकरत बा। लइका मरत हवें। लाश बहरियात बा। दवा करावत में गहना-गुरिया, खेती-बारी बिकाता। लेकिन राउर ‘हाथी छाप’ सरकार ‘डाढ़ा खाइल आ लीद कइल’ में ही सीमित बा। लोग के लइका मरि गइल, राउर संवेदना मरि गइल। मुअल मनयी के सूतक सांसत में डाल देला। दया भाव देखइतीं त दुआ मिलित। रउरा अइलीं, गइलीं। लेकिन गोरखपुरिहन के झकझोर गइलीं। सदर सांसद योगी आदित्यनाथ कहलन कि मंत्री जी गोरखपुर में वसूली करे आइल रहलें। योगी कहलें कि क्षेत्र में आके मेडिकल कालेज ना गइलें इ त बेशर्मी के हद बा। नगर विधायक डाक्टर राधामोहन दास अग्रवाल कहलन कि मंत्री गैर जिम्मेदार हवन। उनकी में ना र्इमानदारी बा, ना संवेदना। हम त इहे कहत आपन बतकही बंद करत हयीं हे अनंत! राउर कथा अनन्ता मेडिकल कालेज भरोस भगवंता।
Posted by VMWTeam Bharat at 9:20 PM Links to this post
A Blog where available many articles on Politics, Bollywood, Cricket, Lifestyle, Education, Entertainment, sports and more from India & world.
Subscribe to: Posts (Atom)


text:
बीरगंज में फगुवा
वीरगंज चइत ११ –
फा गुन आवते प्रकृति के पोरे पोर रस से भर जाला । खेत के फसल सृजन के गीत गावे लागेला । चिरईयन के किलकारी अनसोहातो फूट पड़ेला । बसंती बयार के बहाव अइसन लागेला जइसे संगीत के उतार चढ़ाव होखे । चारो ओर आनंद ! चारो ओर उल्लास ! इहे उल्लास जब अभिब्यक्ति होला त होली के रंग बनेला । लडिका-सेयान, बुढ़-जवान सभे एह रंग में भींज के एकाकार हो जाला । एही सौन्दर्य में से निकलेला रस के धार, बिरह के गान, हास्य के ठिठोली आ परिहास के गुदगुदी । नेपाल के प्रमुख द्वार औरी नेपाल के औधोगिक राजधानी बीरगंज नगरी में भी बहुते धूमधाम से फगुवा मनावल गईल | गण्डक चौऊक, पावरहॉउस चौउक, चंडाल चौउक, मुरली चौउक, श्रीपुर, घन्टाघर, माईस्थान, आदर्शनगर, गहवा, छपकईया, रानिघाट, नगवा, इनरवा चाहे भंसार काहे ना होखे हर जगह आदमी लोग रंग औरी अबीर से सराबोर भईल रहे लोग | हर जगह फगुनाहट के धुन पर झुमत औरी नाचात नाजारा देखे के मिलल |


text:
घोषणा के संगे देशभर के तमाम मोबाइल ऑपरेटर अवुरी उपभोक्ता के नज़री प चढ़ल रिलायंस इंडस्ट्रीज़ के महत्वाकांक्षी 'रिलायंस जियो' 4जी सेवा के सिमकार्ड सोमवार से देश भर के खुदरा बिक्रेता के इहाँ उपलब्ध हो जाई।
देशभर में तहलका मचा चुकल 'रिलायंस जियो' 10 करोड़ ग्राहक जुटावे के लक्ष्य के पावे खाती कंपनी अपना आक्रामक रणनीति के तहत 4जी आधारित हैंडसेट वाला सभ उपभोक्ता खाती आपन दरवाज़ा खोल दिहलस। कंपनी एक लक्ष्य के पावे खाती आजीवन मुफ्त कॉल अवुरी रोमिंग के संगे डेटा (इंटरनेट) के दर आक्रामक तय कईले बिया।
कंपनी के कहनाम बा कि उ मात्र 50 रुपया में 1जीबी 4जी डेटा दिही, वर्तमान में 1जीबी 3जी डेटा के लागत औसतन 250 रुपया बा।
एकरा संगही कंपनी 'जियो' के सिम कार्ड के अब खुदरा बिक्रेता के इहाँ उपलब्ध कराई। अभी तक एकर सिम कार्ड सिर्फ रिलायंस डिजिटल स्टोर प उपलब्ध रहे। सूचना के मुताबिक अपना आक्रामक रणनीति के तहत कंपनी 'जियो' के सिम कार्ड करीब 2 लाख दोकान में उपलब्ध कराई।
कंपनी के ए सेवा के लाभ अब LYF के फोन के अलावे आईफोन, शियोमी, मोटोरोला, लेनोवो समेत ओ सभ फोन के उपभोक्ता के मिली, जेकर फोन 4जी के सपोर्ट करेला।
बतावल जाता कि, कंपनी अपना सेवा के परीक्षण के दौर में 15 लाख ग्राहक जुटा चुकल बिया, हालांकि लक्ष्य कम से कम 10 करोड़ ग्राहक जुटावे के बाटे।
अभी तक सोनी, सान्सुई, वीडियोकॉन, एलजी, सैमसंग, माइक्रोमैक्स, पैनासोनिक, आसुस, टीसीएल, अल्काटेल, एचटीसी, विवो, जियोनी, कॉर्बन अवुरी लावा समेत 20 ब्रांड के कंपनी अपना प्रीव्यू पेशकश के हिस्सा बनवले बिया। ए ब्रांड के 4जी फोन इस्तेमाल करेवाला ग्राहक के कंपनी के ओर से 90 दिन तक असीमित कॉल के संगे हाईस्पीड मोबाइल इंटरनेट उपलब्ध करावल बाटे।
रिलायंस अपना प्रीव्यू पेशकश के आमंत्रण पेशकश के रूप मे फेर से पेश कईले बिया, जवना के तहत 5 सितंबर से 31 दिसंबर तक असीमित कॉल, मैसेज अवुरी इंटरनेट दिहल जाता।
कंपनी के वादा बा कि ए समय सीमा के खतम होखला के बाद उ अपना उपभोक्ता के जीवन भर खाती कॉल (लोकल अवुरी एसटीडी) अवुरी रोमिंग के सुविधा बिलकुल मुफ्त दिही।


text:
हिंदू दर्शन
हिंदू दर्शन प्राचीन भारत में पैदा भइल कई ठे दर्शनसभ के एकट्ठा नाँव हवे। मूल रूप से एह में छः गो भारतीय दर्शन आवेलें - सांख्य, योग, न्याय, वैशेषिक, मीमांसा आ वेदांत। इनहन के षड् दर्शन कहल जाला आ ई आस्तिक दर्शन भी कहल जालें जे बेद के प्रमाण स्वीकार करे लें आ। एकरे अलावा, भारतीय दर्शन में कुछ नास्तिक दर्शन भी बाड़ें जइसे की बौद्ध, जैन, चार्वाक आ आजीविक। चार्वाक आ आजीविक नियर कई ठे दर्शन के हिंदू दर्शन में गिनल जाला जबकि जैन आ बौद्ध अलग धर्म के रूप में मानल जाए के कारन इनहन के दर्शन के हिंदू दर्शन से बाहर रखल जाला।


text: चंडीगढ़ः अाम अादमी पार्टी ने अाज पंजाब विधानसभा चुनाव 2017 के लिए 19 उमीदवारों की सूची जारी की। इसमें लुधियाना (पश्चिमी) से एहबाब सिंह गरेवाल,सुल्तानपुर लोधी से सज्जन सिंह,अमृतसर(दक्षिणी) इंदरबीर सिंह ,फिरोजपुर(देहाती) से मोहन सिंह फलियांवाला,फाजिल्का से समरबीर सिंह सिद्धू,अजनाला से राजप्रीत सिंह रंधावा,मुक्तसर साहिब से जगदीप सिंह बराड़,फरीदकोट से गुरदित्त सिंह सेखों,बलाचोर से राजकुमार,फतेहगढ़ चूड़ियां से गुरबिंदर सिंह शामपुरा,पायल से गुरप्रीत सिंह लहरा,भटिंडा(देहाती) भूपिंदर कौर रूबी,धूरी से जसबीर सिंह जस्सी,रूपनगर से अमरजीत सिंह,बस्सी पठाना से संतोख सिंह सलाना, लुधियाना(दाखां) एच.एस.फूलका,कोटकपूरा से कुलतार सिंह संधवा,साहनेवाल से हरजोत सिंह बैंस, मोहाली से हिम्मत सिंह शेरगिल अादि शामिल हैं।


text:
आजाद पन्ना
आपन टिप्पणी एहिजा लिखल करीं.
(एह पन्ना पर टटका खबर के पाठक पाठिका लोग आपन राय जाहिर क सकेला. कवनो टिप्पणी के प्रकाशित होखे से पहिले ओकरा के जाँचल जाई आ गलत सलत टिप्पणी के हटा दिहल जाई. )
इन्द्रविद्यावाचस्पति तिवारी के नाम से 15 अगस्त 2015 का दिने भेजल खबर :
बलिया। सागर पाली से बैरिया तक जावे वाला मार्ग एक दम से टांग टुूड़ावे वाला बा यदि आप इससे गुजर जाई त रउरा पैदल चल तानी त हो सकेला कि कहीं ना कहीं जरूर ठोकर खाई जाईब अइसने राह पर येह इलाका के गांवन के लोग चले के बिबस बा। येह राह के इ बारे में विशेष बात इ बा कि येह पर राजनीति कइके वर्तमान विधायक ये इलाका से भरपूर समर्थन पवले या पूर्व विधायक जो ओकरा पहले कभी मंत्री रहले अंततः चुनाव हार गइले।
एकरा बारे में जानकारी इ बा कि बघेजी, गंगहरा, थम्हनपुरा, हसनपुरा , इन्द्रपुर, भिखारीपुर, अंजोरपुर, मझरिया, कोट, मिलकी, मठिया, इच्छाचैबे के पुरा सहित लगभग दर्जन भर गांवन के लोग का जिला मुख्यालय पर आवे जाये के बा । लेकिन प्रशासन आ जनसेवक के कानपर जूं नइखे रेंगत। एकरा बारे में अनेक बार धरना प्रदर्शन के साथ ही विधायक जी द्वारा अपना कपारे ईट के खांची उठाके सड़क के गडढा पाटे के कोशिश कईल गईल लेकिन इलाकाई जनता के दुख में कवनो कमी ना आइल बल्कि अउर बढीये गइल।
जनता के आशा के बिन्दू प्रशासन का काम से जनमानस में इ धारणा बइठ गइल बा कि जनसेवक गण अपना स्वार्थ साधन के खातिर ये रास्ता के सुधार नइख होखे देत जवना पर इलाकाई जन अबकी के आवे आला चुनाव में अइसन सबक सिखइहन जा की जबन ऐतिहासिक होई ।
प्रशासन चेत के अबसे भी ऐ तरफ ध्यान दीहित त एइजा के लोगन के बड़ा कल्याण होइत।


text: - डॅा० जयकान्त सिंह 'जय' कवनो व्यक्ति,समाज,देश भा राष्ट्र के बनावे-जनावे के जबरदस्त जरिआ होले ओकर आपन भाषा. ओकर आपन मातृभाषा आ राज/राष्ट्रभाषा. दुनिया के आन देश ओकरा संस्कृति, शिक्षा, दर्शन, ज्ञान-विज्ञान वगैरह के ओकरे भाषा के जरिए जान-समझ के मान-सम्मान देला. आज जहाँ आउर देश अपना भाषा के माध्यम से अपना संस्कृति, शिक्षा, शोध, दर्शन आ ज्ञान-विज्ञान सम्बन्धी उपलब्धियन के बता-जता के मान-सम्मान पा रहल बा, ताल ठोक-ठोक के अपना भाषाई स्वाभिमान के अस्मिताबोधक डंका पीट रहल बा, उहँवे आपन प्रभुता-सम्पन्न देश (राष्ट्र) भारत देश में भा बिदेश में…


text:
फेड़
पेड़ अइसन बनस्पति के कहल जाला जवन सालो भर ज़िंदा रहे वाला होखे मने कि सीजनल न होखे, जेवना क कुल उमिर कम से कम दू बरिस जरूर होखे, जेवना में एगो स्पष्ट तना होखे आ डाढ़ि होखें स। कबो-कबो एही में इहो जोड़ि लिहल जाला की ओकरी तना आ डाढ़ि से लकड़ी मिले के चाही। डाढ़ि आ तना क भइल जरूरी हवे।
पेड़ जब छोट होला तब ओके पौधा चाहे ओधी कहल जाला। बहुत पेड़न क उमिर कई सौ साल भी हो सकेला। अइसना में ओ पेड़ क दस साल पुरान होखला पर भी ओधी कहल जाई।
ए तरे पेड़ क जमीन की नीचे जरि होला (ए के हिंदी में जड़ कहल जाला आ भोजपुरिये में दूसर शब्द सोरि हवे)। जरि आ सोरि क काम होला पेड़ की बढ़े आ जिंदा रहे खातिर जमीन से पानी आ अवरू कई तरह क पोषक तत्व खींच के ऊपर पहुँचावल।
पेड़ पर कौनो इलाका की माटी आ मौसम का बहुत परभाव परे ला। अलग-अलग जलवायु वाला छेत्र में अलग-अलग किसिम क पेड़ मिलेला।


text:
कंप्यूटर
कंप्यूटर (अंग्रेज़ी:Computer) एगो सामान्य इस्तेमाल में आवे वाला इलेक्ट्रानिक मशीन हवे जेवन प्रोग्राम की आधार पर तेजी से गणना कर सकत बा। ई गणित सम्बन्धी गणना आ तर्क सम्बन्धी गणना,दुनो करे में सक्षम होला। शुरुआती दौर में कम्प्युटर खाली इलेक्ट्रानिक न होखे बलुक एनालोग कंप्यूटर भी रहलन बाकी अब इलेक्ट्रानिके कंप्यूटर इस्तेमाल होत बाटे।
पहिले की कंप्यूटरन क साइजो खूबे बड़ होखे लेकिन अब टेक्नालजी में अतना सुधार भइल बा की एगो छोटहन घड़ी में ले कम्यूटर समा सकत बाटे।
आम जनता खाली डेस्कटॉप आ लैपटॉप के कंप्यूटर बुझेले बाकि अइसन ना बा। कंप्यूटर आजकाल बहुत चीजन में निहित रूप से लागल रहत बा। एमपी3 प्लेयर, कैमरा, टीवी नियन कइयो अइसन रोज इसतेमाल होखे वाला चीजन में कम्यूटर क इस्तेमाल निहित रूप से भइल रहत बा। मोबाइल फोन त एगो छोटमोट पर्सनल कंप्यूटरे होखल जात बा। एही तरे मौसम बिज्ञान नियर चीजन में इस्तेमाल होक वाला कंप्यूटर अब्बो कमरा भर क होखे लें।


text:
भूगोल
भूगोल या भुगोल (अंग्रेज़ी:Geography, मूल उत्पत्ती YewYpaφίa से) एगो बिज्ञान हउवे जवन पृथ्वी के अलग-अलग जगह पर पावल जाये वाला भौतिक आ जैविक घटना आ प्रक्रिया से बनल प्राकृतिक पर्यावरण, आ मनुष्य के एह पर्यावरण के साथ संबंध से उपजल मनुष्य के रहन-सहन के तरीका आ मानवीय पर्यावरण के बर्णन, अध्ययन आ व्याख्या करे ला। सबसे पहिले YewYpaφίa शब्द के प्रयोग यूनानी बिद्वान इरेटोस्थेनीज (२७६–१९४ ई॰पू॰) कइलें।
ऐतिहासिक रूप से भूगोल बिसय के अध्ययन के क्षेत्र सबसे पहिले बिबिध प्रकार के चीजन के धरती पर बितरण के बर्णन से शुरू हो के उनहन के स्पेशियल एनालिसिस ले पहुँचल, मनुष्य-पर्यावरण संबंध के बिबिध रूप के अध्ययन एकर बिसय बनल, क्षेत्र या प्रदेश के अध्ययन के बिसय के रूप में एकर प्रतिष्ठा भइल, पृथ्वी बिज्ञान के बिबिध बिसय पर रिसर्च कइल भी एकर काम रहल[१] आ अब आधुनिक समय में भूगोल एगो अइसन बिसय के रूप में स्थापित बाटे जवन पृथ्वी आ एह पर निवास करे वाला मनुष्य के बीच के संबंध के सगरी पहलू के अध्ययन करत बा। आज भूगोल के मतलब खाली ई नइखे कि कवन चीज कहाँ पावल जाला बलुक इहो बा कि पृथ्वी के अलग-अलग हिस्सा में आज जवन रूप देखे के मिलत बा ऊ कइसे बनल आ केहर जात बाटे।
भूगोल के दू गो शाखा गिनावल जाले भौतिक भूगोल आ मानव भूगोल[२][३][४] आ वर्तमान समय में एगो आधुनिक शाखा पर्यावरण भूगोल या इंटिग्रेटेड भूगोल बिकसित भइल बा जे भौतिक आ मानव भूगोल की बिचा में सहयोग आ सामंजस्य से बनल बाटे।
भूगोल से उपजल या एकर सहायक बिसय के रूप में रिमोट सेंसिंग, भूसूचना विज्ञान, जी॰आइ॰यस॰ आ कार्टोग्राफी बाड़ें। वर्तमान में भूगोल, इस्कूल से लेके डिग्री कालेज आ इन्वार्सिटी तक में पढावल जाये वाला मशहूर बिषय बा। भूगोल के बिद्वान या भूगोल पढे-पढ़ावे वाला लोग के भूगोलवेत्ता कहल जाला।
बिसयसूची
नाँव[संपादन]
भूगोल (भू आ गोल के जोड़ के बनल) शब्द संस्कृत भाषा के हउवे जेकर अर्थ होला गोल आकार के पृथ्वी। प्राचीन काल में ज्योतिष विज्ञान में ब्रह्मांड के कल्पना दू गो गोला के रूप में कईल गईल रहे – खगोल आ भूगोल, अउरी ई मानल जाय कि बड़का गोला खगोल के ठीक बीचोबीच में छोटका गोला पृथ्वी स्थित बा।
बाद में यूरोपीय शिक्षा के सिस्टम के भारत में प्रचलन होखले पर एगो ज्ञान के बिसय के रूप में के ज्याग्रफी Geography नाँव के ज्ञान के शाखा भा बिज्ञान के हिंदी में भूगोल कहल जाये लागल। अंग्रेजी के ज्याग्राफी शब्द खुदे यूनानी भाषा के दू गो शब्द, "ज्या" (geo) मतलब "पृथ्वी" अउरी "ग्राफी" (graphie) मतलब "वर्णन कइल", से मिल के बनल बाटे जवना के शाब्दिक अरथ भइल "पृथ्वी के वर्णन"।[५] ज्याग्रफी शब्द के सबसे पहिले प्रयोग इरेटोस्थेनीज नामक यूनानी बिद्वान कइलन। एही से आ उनकी एह विषय में महत्व वाला योगदानन के वजह से उनके "वैज्ञानिक भूगोल के पिता" कहल जाला।
भूगोल के अन्य दुसरा अरथ में होखे वाला इस्तेमाल में बा[६]:
- कौनों जगह या क्षेत्र के भूगोलीय स्थिति आ संरचना के ओह जगह के भूगोल कह दिहल जाला, आ
- कौनों जगह के भूगोलीय बिबरण या ओह जगह पर लिखल किताब या बिबरण के भी भूगोल कहल जाला।
परिचय[संपादन]
परम्परागत रूप से भूगोलवेत्ता लोग के नक्शानवीस के रूप में देखल जाला जे पृथ्वी के जगह आ जगहन के नाँव आ संख्या के अध्ययन करे लें। हालाँकि, एगो भूगोलवेत्ता के मुख्य काम ई नाही बाटे। भूगोलवेत्ता लोग घटना आ प्रासेस सभ के जगह आ समय के साथ बदलाव के अध्ययन करे ला आ मनुष्य आ ओकरे प्राकृतिक पर्यावरण के बीच होखे वाली क्रिया-प्रतिक्रिया के अध्ययन भी करे ला।[७] "स्पेस" यानि स्थान या जगह कौनों-न-कौनों तरीका से बहुत सारा चीजन पर आपन परभाव डाले ला आ जलवायु, पेड़-पौधा आ जीव-जंतु से ले के अर्थव्यवस्था आ सेहत जइसन चीज के परभावित करे ला; एही कारण भूगोल, जेकर मुख्य बिसय स्पेस बाटे, एगो इंटरडिसिप्लिनरी बिज्ञान के रूप में बा। भूगोल के ई इंटरडिसिप्लिनरी सुभाव भौतिक आ मानवीय चीजन के बीच के संबंध आ एह से उपजे वाला पैटर्न सभ के अध्ययन के कारण बा।[८]
Names of places...are not geography...know by heart a whole gazetteer full of them would not, in itself, constitute anyone a geographer. Geography has higher aims than this: it seeks to classify phenomena (alike of the natural and of the political world, in so far as it treats of the latter), to compare, to generalize, to ascend from effects to causes, and, in doing so, to trace out the laws of nature and to mark their influences upon man. This is 'a description of the world'—that is Geography. In a word Geography is a Science—a thing not of mere names but of argument and reason, of cause and effect.[९]— William Hughes, 1863
Just as all phenomena exist in time and thus have a history, they also exist in space and have a geography.[१०]
एगो ज्ञान के बिसय के रूप में भूगोल के दू शाखा में बाँटल जाला:मानव भूगोल आ भौतिक भूगोल। पहिला, मुख्य रूप से आदमी के बनावल पर्यावरण पर धियान देला आ एह बात के खोज में रूचि लेला कि कइसे मनुष्य अपने आसपास के स्पेस के निर्माण करे ला, देखे ला, मैनेज करे ला, आ परभावित करे ला।दूसरी शाखा में अध्ययन के बिसय मुख्य रूप से भौतिक घटना आ जैविक घटना आ प्रासेस से बनल प्राकृतिक पर्यावरण के तत्व सभ के अध्ययन होला आ ई खोज कइल जाला कि कइसे जीव-जंतु, जलवायु, माटी, पानी, आ थलरूप आपस में क्रिया-प्रतिक्रिया कइ के प्राकृतिक पर्यावरण बनावेलें आ एह में स्पेस के कॉ भूमिका होले।[११] एह दुन्नों तरीका या अप्रोच बीच के अंतर के कारण एगो नया तिसरी शाखा उपजल, पर्यावरण भूगोल जवन भौतिक आ मानव भूगोल के कंबाइन कइ के पर्यावरण आ मनुष्य के बीच के क्रिया-प्रतिक्रिया के अध्ययन करे ले।[७]
ऐतिहासिक रूप से बिबरण करे वाला भूगोल के भी दू गो प्रमुख अप्रोच रहल बाड़ें। जब भूगोल में कौनो एगो तत्व चुन के ओकर पूरा पृथ्वी पर अध्ययन कईल जाला, मने कि ऊ तत्व पूरा पृथ्वी पर कहाँ-कहाँ आ केतना मात्रा में पावल जाला एह बात के अध्ययन कईल जाला तब एके क्रमबद्ध भूगोल कहल जाला। एकरी ठीक उल्टा, जब कौनो जगह चाहे क्षेत्र चुन के ओकरी अन्दर पावल जाये वाला सब तत्व क अध्ययन कईल जाला तब ओके क्षेत्रीय भूगोल या प्रादेशिक भूगोल कहल जाला।
इतिहास[संपादन]
शाखा[संपादन]
भूगोल के दू गो मुख्य शाखा हवे। जब कौनो प्राकृतिक तत्व जैसे ऊंचाई, तापमान, बारिश, बनस्पति इत्यादि के अध्ययन कइल जाला त ओके भौतिक भूगोल कहल जाला आ जब कौनो मानवीय चीज क अध्ययन जैसे कि जनसंख्या, भाषा, धर्म, शहर, कृषि, व्यापार इत्यादि क अध्ययन कइल जाला त ओके मानव भूगोल कहल जाला।
भौतिक भूगोल[संपादन]
भौतिक भूगोल पृथ्वी पर होखे वाली भौतिक आ प्राकृतिक क्रिया सभ के अस्थान की सन्दर्भ में अध्ययन करेला। ई पृथवी की जमीनी हिस्सा मने स्थलमंडल, एकरी चारों ओर गैस से बनल वायुमंडल, पृथ्वी पर पावल जाए वाला पानी क बिसाल भण्डार समुद्र, मने जलमंडल, आ पृथिवी पर पावल जाए वाला जीव जंतु से बनल जैवमंडल की रचना आ काम कइले की तरीका क अध्ययन करे ला।
भौतिक भूगोल के कई गो बड़हन उपशाखा में बाँटल जा सकेला जेवना में मुख्य बा:
मानव भूगोल[संपादन]
मानव भूगोल भूगोल क एगो अइसन शाखा हवे जेवन मनुष्य की क्रिया कलाप आ ओ सगरी चीजां के अध्ययन करे ले जेवन कौनों अस्थान या क्षेत्र की मानव समाज के बनावे में महत्व वाला होलिन। एही से एह शाखा में मनुष्य, ओकर जनसंख्या, ओकर बस्ती, समाज, संस्कृति इत्यादि सभ चीज का बर्णन आ व्याख्या होले।
मानव भूगोल के भी कई गो उपशाखा बा जवना में प्रमुख बाड़ी कुल:
भूगोल की एह शाखा में इतिहास में कई तरह क अप्रोच विकसित भइल बा जेवन अलग अलग समय में एकरी बिचारधारा पर हावी रहे:
पर्यावरण भूगोल[संपादन]
पर्यावरण भूगोल (अंग्रेजी: Environmental geography) पर्यावरण की दशा कुल, पर्यावरण क कार्यशीलता आ तकनीकी ज्ञान वाला आर्थिक मनुष्य अउरी पर्यावरण की बिचा में जारी संबंधन क अध्ययन जगह आ समय (spatio-temporal) की सन्दर्भ में करे वाला विज्ञान हवे।[१२]
ई भूगोल क एगो शाखा हवे जेवन एक तरह का संश्लेषणात्मक विज्ञान हवे आ एके इंटीग्रेटेड भूगोल (समन्वयात्मक भूगोल)की रूप में भी जानल जाला।
भूगोल क ई शाखा एक तरह से भौतिक भूगोल आ मानव भूगोल की अध्ययन क्षेत्र में दूरी कम कइला क काम करे ला| भूगोल हमेशा से मानव आ ओकरी पर्यावरण की अध्ययन के अस्थान आ समय की सन्दर्भ में करत रहल बाटे बाकी 1950-1970 की दौर में भौतिक भूगोल आ मानव भूगोल कि बिचा में दूरो बढ़ल आ एही से भूगोल क पर्यावरण की पढ़ाई से कुछ दूरी बन गइल जेवना कारन ए दौर में पर्यावरण क झण्डाबरदार जीव विज्ञानी लोग रहि गइल रहे।[१३] बाद में तंत्र विश्लेषण आ इकोलोजिकल उपागम की महत्व के भूगोल में तेजी से बहुत तेजी से मान बढ़ल आ पर्यावरण भूगोल, भौतिक अउरी मानव भूगोल की बिचा में एगो बहुआयामी संश्लेषण की रूप में आगे आइल।[१४]
मानचित्रकला[संपादन]
कार्टोग्राफी या मानचित्र विज्ञान या नक्शानवीसी (अंग्रेज़ी: Cartography) एगो विज्ञान आ कला हवे जेवन नक्शा बनावे की विधि आ तरीका क अध्ययन करेला।[१५]
रिमोट सेंसिंग[संपादन]
भौगोलिक सूचना तंत्र[संपादन]
इहो देखल जाय[संपादन]
सन्दर्भ[संपादन]
- ↑ Pattison, W.D. (1990). "The Four Traditions of Geography". Journal of Geography 89 (5): 202–6. doi:10.1080/00221349008979196. ISSN 0022-1341. Reprint of a 1964 article.
- ↑ http://web.clas.ufl.edu/users/morgans/lecture_2.prn.pdf
- ↑ "1(b). Elements of Geography". Physicalgeography.net. तारीख 2009-04-17 के उतारल गइल.
- ↑ Bonnett, Alastair What is Geography? London, Sage, 2008
- ↑ "Online Etymology Dictionary". Etymonline.com. तारीख 01 जून 2016 के उतारल गइल.
- ↑ http://www.merriam-webster.com/dictionary/geography
- ↑ ७.० ७.१ Hayes-Bohanan, James. "What is Environmental Geography, Anyway? October 9, 2006".
- ↑ An introduction to Settlement Geography. Cambridge university press. 1990.
- ↑ Hughes, William. (1863). The Study of Geography. Lecture delivered at King's College, London by Sir Marc Alexander. Quoted in Baker, J.N.L (1963). The History of Geography. Oxford: Basil Blackwell. p. 66. ISBN 0-85328-022-3.
- ↑ "Chapter 3: Geography's Perspectives". Rediscovering Geography: New Relevance for Science and Society. Washington DC: The National Academies Press. 1997. p. 28. तारीख 2014-05-06 के उतारल गइल.
- ↑ "What is geography?". AAG Career Guide: Jobs in Geography and related Geographical Sciences. Association of American Geographers. Archived from the original on October 6, 2006. तारीख October 9, 2006 के उतारल गइल.
- ↑ William M. Marsh, Environmental Geography: Science, Land Use, and Earth Systems, John Wiley, 1996
- ↑ सविन्द्र सिंह,पर्यावरण भूगोल, प्रयाग पुस्तक भवन, इलाहाबाद, प॰ iii
- ↑ Noel Castree, David Demeritt, Diana Liverman, Bruce Rhoads; A Companion to Environmental Geography, John Wiley & Sons, (Google eBook)
- ↑ Robinson, A.H. (1953). Elements of Cartography. New York: John Wiley & Sons. ISBN 0-471-72805-5.


text:
रेल मंत्री ने दिया इन नई ट्रेनों का तोहफा..
नई दिल्ली। रेल मंत्री मल्लिकार्जुन खड़गे ने बुधवार को यूपीए सरकार का अंतरिम रेल बजट पेश किया। रेल विकास, नई रेल लाइन विस्तार के साथ-साथ उन्होंने देश की जनता को नई ट्रेनों का तोहफा भी दिया है। रेल मंत्री ने 17 नई एसी गाड़ियां, 38 एक्सप्रेस ट्रेनें चलाने का फैसला किया है।
आइए नजर डालते हैं इन खास ट्रेनों पर..
पढ़ें : रेल बजट : यात्री किराये में बदलाव नहीं
प्रीमियम ट्रेन :
-हावड़ा से पुणे एसी एक्सप्रेस (हफ्ते में दो दिन वाया नागपुर, मनमाड)
-कामाख्या से नई दिल्ली एसी एक्सप्रेस (हफ्ते में एक दिन वाया छपरा, वाराणसी)
-कामाख्या से चेन्नई एक्सप्रेस (हफ्ते में एक दिन वाया मालदा, हावड़ा)
-मुंबई से हावड़ा एसी एक्सप्रेस (हफ्ते में दो दिन वाया नागपुर, रायपुर)
-मुंबई से पटना एसी एक्सप्रेस (हफ्ते में दो दिन खंडवा, इटारसी, मानिकपुर)
-निजामुद्दीन से मडगांव एसी एक्सप्रेस (हफ्ते में दो दिन वाया कोटा, वसई रोड)
-यशवंतपुर से जयपुर एसी एक्सप्रेस (हफ्ते में एक दिन वाया गुलबर्गा, पुणे वसई रोड)
-अहमदाबाद से दिल्ली सराई रोहिल्ला एक्सप्रेस (हफ्ते में तीन दिन वाया पालनपुर, अजमेर, रेवाड़ी)
-बांद्रा से अमृतसर (हफ्ते में एकदिन वाया कोटा, नई दिल्ली)
-बांद्रा से कटरा एक्सप्रेस (हफ्ते में एक दिन वाया कोटा, नई दिल्ली)
-गोरखपुर से नई दिल्ली एक्सप्रेस (हफ्ते में दो दिन वाया लखनऊ, मुरादाबाद)
-कटरा से हावड़ा एक्सप्रेस (हफ्ते में एक दिन वाया मुगलसराय, वाराणसी)
-मुंबई से गोरखपुर एक्सप्रेस (हफ्ते में दो दिन वाया झंासी, खंडवा,कानपुर)
-पटना से बैंगलुर एक्सप्रेस (हफ्ते में एक दिन वाया मुगलसराय, नागपुर, माणिकपुर)
-यशवंतपुर से कटरा एक्सप्रेस (हफ्ते में एक दिन वाया गुलबर्गा, नागपुर, नई दिल्ली, कचेगुड़ा)
-तिरुवनंतपुरम से बैंगलुर, यशवंतपुर एक्सप्रेस (हफ्ते में दो बार इरोद, तिरुपत्तुर)
-सियालदाह से जोधपुर एसी एक्सप्रेस (हफ्ते में दो दिन वाया मुगलसराय)
एक्सप्रेस ट्रेन :
-अहमदाबाद से कटरा एक्सप्रेस (हफ्ते में एक दिन वाया पालनपुर, जयपुर, रेवाड़ी, हिसार,अमृतसर)
-अहमदाबाद से लखनऊ जंक्शन एक्सप्रेस (हफ्ते में एक दिन वाया पालनपुर, जयपुर, मथुरा, बंदिकुई, कासगंज)
-अहमदाबाद से इलाहाबाद एक्सप्रेस (हफ्ते में एक दिन वाया जलगांव, माणिकपुर, इटारसी, सतना)
-अमृतसर से गोरखपुर एक्सप्रेस (हफ्ते में एक दिन वाया सहारनपुर, मुरादाबाद, सीतापुर कैंट)
-औरंगाबाद से रेनिगुंटा एक्सप्रेस (हफ्ते में एक दिन वाया परभनी, बिदर, विकाराबद)
-बैंगलुर से चेन्नई एक्सप्रेस (डेली वाया जोलरपेंट्टाई, बंगरपेट)
-बांद्रा से लखनऊ जंक्शन एक्सप्रेस (हफ्ते में एक दिन वाया कोटा, मथुरा कासगंज)
-बरेली से भोपाल एक्सप्रेस (हफ्ते में एक दिन वाया चंदौसी, अलीगढ़, टुंडला, आगरा)
-भावनगर से बांद्रा एक्सप्रेस (हफ्ते में एक दिन वाया अहमदाबाद)
-भावनगर से दिल्ली सराय रोहिल्ला लिंक एक्सप्रेस (हफ्ते में एक दिन)
-गांधीधाम से पुरी एक्सप्रेस (हफ्ते में एक दिन )
-गोरखपुर से पुणे एक्सप्रेस (हफ्ते में एक दिन वाया लखनऊ, कानपुर, बीना मनमाड)
-गुंटूर से कचेगुड़ा डबल डेकर एक्सप्रेस (हफ्ते में दो दिन )
-हुबली से मुंबई एक्सप्रेस (हफ्ते में एक दिन वाया बीजापुर, सोलापुर)
-हैदराबाद से गुलबर्गा इंटरसिटी (डेली)
-जयपुर से चंडीगढ़ इंटरसिटी (डेली वाया झज्जर)
-कचेगुड़ा से तिरुपति डबल डेकर एक्सप्रेस (हफ्ते में दो दिन )
-कोटा से जम्मू तवी एक्सप्रेस (हफ्ते में एक दिन वाया नई दिल्ली, अंबाला)
-कानपुर से बांद्रा एक्सप्रेस (हफ्ते में एक दिन वाया कासगंज, मथुरा, कोटा)
-लखनऊ से काठगोदाम एक्सप्रेस (हफ्ते में तीन दिन )
-मडुआडीह से जबलपुर एक्सप्रेस (हफ्ते में एक दिन वाया इलाहाबाद, मानिकपुर,सतना)
-मालदा टाउन से आनंद बिहार एक्सप्रेस (हफ्ते में एक दिन वाया अमेठी, रायबरेली)
-मन्नरगुड़ी से जोधपुर एक्सप्रेस (हफ्ते में एक दिन वाया जयपुर)
-मुंबई से चेन्नई एक्सप्रेस (हफ्ते में एक दिन वाया पुणे, गुलबर्गा, वादी)
मुंबई से गोरखपुर एक्सप्रेस (हफ्ते में एक दिन वाया गोंडा, बलरामपुर)
मुंबई से करमाली एसी एक्सप्रेस (हफ्ते में एक दिन वाया रोहा)
नांदेड से औरंगाबाद एक्सप्रेस (हफ्ते में एक दिन वाया पूरना, परभनी)
नागपुर से रीवा एक्सप्रेस (हफ्ते में एक दिन वाया सतना)
नागरकोल से कचेगुड़ा एक्सप्रेस (हफ्ते में एक दिन वाया करुर, नमक्कल, सलेम)
पुणे से लखनऊ एक्सप्रेस (हफ्ते में एक दिन वाया खंडवा, भोपाल, बीना, झांसी, कानपुर)
रामनगर से चंडीगढ़ एक्सप्रेस (हफ्ते में एक दिन वाया मुरादाबाद, सहारनपुर)
रांची से न्यू जलपाईगुड़ी एक्सप्रेस (हफ्ते में एक दिन वाया झाझा, कटिहार)
सिकंदराबाद से विशाखापत्तनम एसी एक्सप्रेस (हफ्ते में एक दिन काजीपेठ, विजयवाड़ा)
सांतरागांछी से आनंद बिहार एक्सप्रेस (हफ्ते में एक दिन)
श्रीगंगानगर से जम्मूतवी एक्सप्रेस( हफ्ते में एक दिन वाया बठिंडा, अबोहर, धुरी)
तिरुवनंतपुरम से निजामुद्दीन एक्सप्रेस (हफ्ते में दो दिन, एक दिन वाया कोंट्टायम और एक दिन एलप्पे)
वाराणसी से मैसूर एक्सप्रेस (हफ्ते में दो दिन वाया वादी, दौंद)
-हावड़ा से यशवंतपुर एसी एक्सप्रेस (हफ्ते में एक बार वाया भुवनेश्वर, गुदुर, कटपड़ी)
पैसेंजर ट्रेन :
बीना से कटनी पैसेंजर (डेली)
गुणूपुर से विशाखापत्तनम पैसेंजर (डेली)
हुबली से बेलगाम फास्ट पैसेंजर (डेली)
देकरगांव से नहरलगुन पैसेंजर (डेली) नई लाईन के विस्तार के बाद
जयपुर से फुलेरा पैसेंजर (डेली)
मन्नरगुड़ी से माईलाडुथुरई पैसेंजर (डेली)
पुनालुर से कन्याकुमारी पैसेंजर (डेली) वाया कोल्लम, तिरुवनंतपुरम
संबलपुर से भवानी पटना पैसेंजर (डेली)
टाटानगर से चकुलिया पैसेंजर (डेली)
तिरुचेंदुर से तिरुनेलवेली पैसेंजर (डेली)
मेमू ट्रेन : आनंद से डकोर (रोजाना दो बार)
अन्नुपुर से अंबिकापुर (एक हफ्ते में छह बार)
दिल्ली से रोहतक पैसेंजर (रोजाना दो बार)
सांतरागाझी से झाड़ग्राम (एक हफ्ते में पांच दिन)
डेमू ट्रेन :
मोरबी से मलिया मियाना
रतलाम से फतेहाबाद चंद्रावती गंज (डेली)
रेवाड़ी से रोहतक डेली


text:
‘विश्व’ भोजपुरी सम्मेलन के ‘बड़हन’ आयोजन खटाई में
परधानी चुनाव का दौरान गाँव पर भोजपुरी पत्रिका पाती के संपादक डा. अशोक द्विवेदी से भइल मुलाकात में काशी हिन्दू विश्वविद्यालय के प्रोफेसर डा. अवधेश प्रधान बतवलन कि मारीशस यात्रा का दौरान यूपी के मंत्री अम्बिका चैधरी ओहिजा मंच से एलान कइले रहलन कि ‘‘बीएचयू में विश्व भोजपुरी सम्मेलन करावल जाई आ एहला धन के इंतजाम यूपी सरकार का तरफ से कइल जाई। भोजपुरी अध्ययन आ अनुसंधान वगैरह खातिर दू करोड़ दीहल जाई।’’ बाद में अंबिके चैधरी मंत्री नइखन रहि गइल त उनका वादा के पुराई के।
डा. प्रधान आ प्रो. सदानन्द शाही ओ ओह मारीशस यात्रा में रहलन। डा. प्रधान बतवलन कि ओहिजा से लवटला का बाद सम्मेलन के आयोजन आ प्रचार प्रसार के तइयारिओ शुरू क दीहल गइल। भोजपुरी अध्ययन केन्द्र के समन्वयक प्रो॰ साही एह सिलसिला में प्रदेश सरकार आ मंत्रीजी से सहायता लेबे खातिर लखनऊ के दउड़ो लगवलन बाकिर कुछ होखत लउकल ना। से अब एह हालात में भोजपुरी सम्मेलन होखे के कवनो आसार नइखे लउकत।
जान जाईं जे एही तरह कुछ महीना पहिले हमहन के माननीय मुख्य मंत्री अखिलेश यादव एलान कइले रहलन कि उत्तर प्रदेश में भोजपुरी अकादमी के जल्दिए गठन क दीहल जाई। ओह घरी पूर्वांचल के आस बन्हाइल रहुवे कि पटना, दिल्ली आ भोपाल का बादे सही बाकिर यूपीओ में ओकरा भाषा भोजपुरी के अकादमी के गठन हो जाई। बाकिर उहो एलान ढपोरशंखिए निकलल आ लागत नइखे कि वइसन होखे वाला बा।
भोजपुरी अपने लोग के उपेक्षा आ दंश के शिकार होखत आइल बिया. एही इलाका के हिन्दीवादियन के अड़ंगेबाजी से भोजपुरी के ओकर हक नइखे मिल पावत। जीवन्त संस्कृति आ संपन्न साहित्य होखला का बावजूद एह भाषा के ऊ गरिम नइखे मिलत जवना के ई हकदार बिया।


text:
अम्बिकापुर
अम्बिकापुर सरगुजा सेवा समिति की आवश्यक बैठक समिति के अध्यक्ष व पूर्व विधायक रजनी रविशंकर त्रिपाठी के निवास में आयोजित की गई । पुरानी कार्यकारणी को भंग कर नई कार्यकारणी की सर्व सम्मति से घोषणा की गई है।
कार्यकारणी व समिति का संरक्षक रामसेवक पैकरा , गृहमंत्री रामविचार नेताम , पूर्व गृहमंत्री सासंद सरगुजा कमलभान सिंह , पूर्व संसदीय सचिव सिद्धनाथ पैकरा , पूर्व सभापति ललन प्रताप सिंह को बनाया गया है। समिति का अध्यक्ष पुनः रजनी रविशंकर त्रिपाठी को बनाया गया है। उपाध्यक्ष अखिलेश सोनी , भारत सिंह सिसोदिया , राजीव विश्वकर्मा , विद्यानन्द मिश्रा, महासचिव संजय कुमार अग्रवाल , राजेश कश्यप , सचिव प्रयाग राज साहू , विशाल गोस्वामी , नरेन्द्र सिंह टुटेजा , महेन्द्र अग्रवाल , आकाश गुप्ता , संजय अग्रवाल , सह सचिव संदीप जायसवाल , दुर्गेश जायसवाल , विकास अग्रवाल , सुशाील अग्रवाल , सचिन अग्रवाल , शुभम अग्रवाल , कोषाध्यक्ष जयंत जैन बनाए गए है। सदस्यो में डीडी शर्मा , प्रशांत त्रिपाठी , राजबहादुर सिंह शास्त्री , जयशंकर त्रिपाठी , अनिद्ध निरव , श्याम कश्यप बेचैन , अशोक सिंह , दीपक सोनी , अजय सिंघल , मंजूषा भगत , मधु चैदहा , निलेश कश्यप , ओमप्रकाश जायसवाल , सुशील गुप्ता , अरविन्द्र कनौजिया , सतीश मिश्रा , अभिेषेक गुप्ता , अरूण विश्वकर्मा , त्रिलोचन बाबरा , पियुष त्रिपाठी , श्वेता गुप्ता , लख्मीचन्द पोपटानी , प्रवीण गुप्ता , मुकेश तिवारी , भुनेश्वर राजवाडे , आमंत्रित सदस्योें में अजय सिंह अशोक दुबे , रमेश पटेल , संदीप सोनी , कृष्णा त्रिपाठी , मनीष गोयल , उज्जवल अग्रवाल , देवेन्द्र सिंह , विवेक दुबे , तजिंदर सिंह बग्गा , दिनेश शुक्ला , नितिनकांत दत्ता , नितिन अग्रवाल , विध्याचल केशरी , जन्मजय मिश्रा , मधुसुदन शुक्ला , ऋषि दुबे , शकुंतला पाण्डेय , माया मिश्रा , गिरिजा ठाकुर , मयूरी पटेल , आशा शुक्ला , कौशल्या यादव , संध्या गुप्ता , उमा पाण्डेय , योगेश सोनी , संतोष कश्यप , मोनू गुप्ता , शैलू वर्मा , राकेश कश्यप , सोनू सोनी , क्षितिज कश्यप , राकेश सिंह , राजेश सिंह देवा , प्रमोद बंसल , निलेश सिंह, नागेन्द्र तिवारी , रविन्द्र गुप्ता भारती , दीपक गर्ग , विनय गुप्ता , अरूणा सिंह , गौतम विश्वकर्मा , अनिल जायसावाल , सुमित पाठक , मुकेश अग्रवाल , विकास अग्रवाल , महेश तिवारी , अजय गुप्ता सीए , वीरेन्द्र सिंह , पवन तायल , हरिकृष्ण प्रसाद सोनी , निलेश पटेल , मनीष सिंह , रमेश द्विवेदी , सुभाष गुप्ता , मनोनित किए गए । संस्था के द्वारा आगामी आयोजन विजयादशमी महोत्सव का रजत जयंती वर्ष भव्य रूप से मनो हेतु निर्णय लिया गया ।


text:
जीव बिज्ञान
जीव बिज्ञान बिज्ञान का शाखा हवे जेवन जीवन बिज्ञान की श्रेणी में आवेला आ धरती पर पावल जाए वाला जीव-जंतु, बनस्पति, बैक्टीरिया इत्यादि सगरी जिंदा जीवधारिन क पढ़ाई करे ला।
जीव बिज्ञान के दू गो बड़हन शाखा में बाँटल जाला: जंतु बिज्ञान आ बनस्पति बिज्ञान। एकरी अलावा कई गो अउरो शाखा बाड़ी: जीव रसायनशास्त्र, कोशिकी जीव बिज्ञान, इकोलॉजी इत्यादि।
जीव या जीवधारी (Organism)[संपादन]
जीव या जीवधारी मने जेवना में जीवन होखे, जे जिन्दा होखे। जीव कुल्हिन के भी दू हिस्सा में बाँटल जाला। जंतु, जेवना में सारा जानवर, कीड़ा मकोड़ा, चिरई वगैरह आवेला; आ बनस्पति जेवना में सगरी छोट बड़ पेड़ पौधा आ घास आ जाला।
एकरी अलावा कुछ बहुत नक्खी नक्खी जिन्दा जीव होलें जिनहन के आँख से ना देखल जा सकेला बलुक देखे खातिर खुर्दबीन क जरूरत पड़ेला। इनहन के सूक्ष्मजीव कहल जाला। बैक्टीरिया आ वाइरस इत्यादि अइसने सूक्ष्मजीव हवें।
जीवधारिन के बिबिध प्रकार[संपादन]
इतिहास[संपादन]
शाखा[संपादन]
- जंतु बिज्ञान
- बनस्पति बिज्ञान
- आकृति बिज्ञान
- अंग रचना बिज्ञान
- हिस्टोलॉजी
- कोशिका बिज्ञान
- शरीर क्रिया बिज्ञान
- वर्गीकरण
- इकोलॉजी


text:
तृप्ति शक्या एवं अजीत कुमार 'अकेला कजरी के धनि हो खोल ना हो केवरिया हम विदेशवा जइवे ना ...
पिया मेहंदी लिया द मोती झील से
तृप्ति शक्या कजरी पिया मेहंदी लिया द मोती झील से जाके सायकिल से ना पिया मेहंदी लिया द म...
बदरा बरसे रिमझिम बूनिया
भरत शर्मा व्यास कजरी बदरा बरसे रिमझिम बूनिया ढूके घर में पनिया ना बदरा बरसे रिमझिम बूनिय...
सैंया के उतार के ना
मनोज तिवारी झूला अरे गोरिया झूला पर झूलावे अपना यार के सैंया के उतार के ना अरे गोरिया झू...
रिमझिम बरसेले बदरिया
गायिका : रितू चौहान, शीला रावल, सोनी चौहान कजरी रिमझिम बरसेले बदरिया हम कजरिया गइवो ना रिमझिम...
सखी हो अइले ना मोर संवरिया
गायिका : रितू चौहान, शीला रावल, सोनी चौहान कजरी सखी हो अइले ना मोर संवरिया कैसे खेलब कजरिया न...
आरे आरे सजना प्यारे प्यारे सजना
गायिका : रितू चौहान, शीला रावल, सोनी चौहान कजरी बूंदा बांदी भइले घर अंगना, हो हमार अंगना आरे ...
अरे रामा झूला झूलेले मुरारी,
गायिका : रितू चौहान, शीला रावल, सोनी चौहान कजरी अरे रामा झूला झूलेले मुरारी, कदम के डारी ऐ ...
Popular Posts
-
लगावेलू जब लिपिस्टिक, हिले ला आरा डिस्टिक जिला टोप लागेलू, हो जिला टोप लागेलू कमरिया, कमरिया, कमरिया करे लपालप लॉलीपाप लागेलू-2 -----...
-
गायक : मनोज तिवारी मृदुल राग : चैता एलबम : कोयल तोरी बोलिया अरे कोयल तोरी बोली अरे कोयल तोरी बोली मीठी मीठी बोली अरे कोय...
-
गायक : मनोज तिवारी गोरिया नैहर में सपना सजावत रहे एक बरस एक दिनमां बितावत रहे जहिया गौना कें दिनवा बतवली सखी वही दिनवा से हरदी लगावत...
-
गायक : मनोज तिवारी मृदुल अरे बाहरे से बाहर जीजा अरे बाहरे से बाहर हो जीजाजी हो अइह ससुरारी काहे कि दिदिया एहिजे बारी लिखी दिह घरवा क...
-
गायक : भरत शर्मा व्यास लाले रंग सेनुरा बा, लाले रंग पुतरिया हो कि लाले रंगवा ना लाले रंग सेनुरा बा, लाले रंग पुतरिया हो कि लाले रं...
-
मधुश्रावणी के फकरा (मंत्र-मिथिलावासियों के लिए) जहिया से भेली मन मनारे, विषहरि खसली शंभु भंडारे। कानथि गौरा फोड़ति डाह, हे दाई विषहरि राखू ना...
-
गायक : हरिनाथ झा एल्बम : पारंपरिक, मैथिली, भजन, गजल हूं हूं हूं हां हां हां होओ होओ होओ होओ होओ हां हां हां नींन छोडू भैया,जागु भैया...
-
गायिका : शारदा सिन्हा फिल्म/एल्बम : छठ व्रत गीतकार : पारंपरिक, मैथिली डोमिनि बेटी सुप नेेने ठाढ़ छै उग हो सुरूज देव अरग के बेर ह...
-
गायिका : शारदा सिन्हा छठ पूजा व्रत केलवा के पात पर उगे लन सुरुज मल झांके ऊंके केलवा के पात पर उगे लन सुरुज मल झांके ऊंके हो करेलु ...
-
गायक : शारदा सिन्हा एल्बम/फिल्म : मैया के पूजा संगीतकार : पारंपरिक, मैथिली जगदम्बा घर में दियरा बार आइली हे जगतारण घर में दियरा बा...


text:
नदी
नदी या नद्दी, जमीन की ढाल की अनुसार एगो निश्चित धारा की रूप में बहत पानी के कहल जाला जेवन आमतौर पर कौनों दुसरा नदी में, झील में या समुन्द्र में मिल जाले। कुछ जगह जहाँ बारिश बहुत कम होला आ जमीनी पानी के लेवल नीचे होला उहाँ नदी रेगिस्तान में धीरे-धीरे सूख के भी बिलीन हो जाली कुल। नदी के छोट रूप, जब नदी अपनी सुरुआती अवस्था में होले, नाला होला, हालाँकि एकर कौनों बहुत साफ़ पैमाना नइखे कि कब नदी कहल जाई आ कब नाला।
बिस्व के सभसे लंबी नदी नील नदी हवे, सभसे ढेर पानी समुन्द्र में पहुँचावे वाली नदी अमेजन नदी हवे आ सभसे ढेर बेसिन एरिया वाली नदी मिसिसिपी-मिसौरी नदी हवे। भारत के सभसे महत्वपूर्ण नदी गंगा नदी हवे आ एकरी आलावा सिन्धु, ब्रह्मपुत्र, नर्मदा, गोदावरी आ कृष्ण नदी भारत के अन्य नदी बाड़ी।


text:
गजल
आज दीपावली ह. चारू ओर मेला के धूम-धाम के बीच मां के होड बचपन में बहुत रहे .लेकिन आज गोरखपुर में रहला के बावजूद हम इ आनंद से अछूत बानी काहे कि इहां दीपावली के नाम पर राम लीला तक ही लोग अपने के सीमित राखे ला.मकान के सारा लोग ए गहमागहमी के हिस्सा बने चल गईल बा .हम घर में बैठ के ब्लॉग लिखतानी. हमर रूचि भीड-भाड वाला जगह पर जाए से बचे में ही ज्यादा ह .
अभी तक ब्लॉग पर बहुत कुछ लिखल गईल लेकिन हम अबकी दाव भोजपुरी के एगो काफ़ी समर्थ गीतकार, कवि, गजललेखक, साहित्य के सब विधा पर समान रूप से लेखनी चलावेवाला श्री दिनेश भ्रमर के कुछ भोजपुरी रचना दे तानी.भोजपुरी आ हिन्दी साहित्य पर बराबर अधिकार रखे वाला श्री दिनेश जी के कई गो रचना देश के विश्वविधालय के पाठ्यक्रम में भी लागल बा आउर बहुत किताब भी इहां के लिखले बानी.ज्योतिष पर भी इनकर काफ़ी अच्छा पकड बा. महाविधालय में कुछ दिन व्याख्याता पद पर काम कइला के बाद उहां के वर्तमान में खेती-बाडी के काम अपन आवास स्थान बगहा में रह के देखतानी.
भोजपुरी साहित्य में गजल आउर रूबाई के जगह दिवावे में इनकर महत्वपूर्ण नाम लेवल जाला. इनकर रचित कुछ निमन-निमन रचना अपना हिसाब से दे तानी अपनहूं लोगन के ई स्वच्छ-सुंदर आ शिष्ट रचना जरूर पसंद आई.
गजल
आंख में आके बस गइल केहू,
प्रान हमरो परस गइल केहू.
हमरे लीपल पोतल अंगनवां में,
बन के बदरा बरस गइल केहू.
गोर चनवा पै सांवर अंधेरा,
देखि के बा तरस गइल केहू.
फूल त कांट से ना कहलस कुछु,
झूठे ओकरा पे हंस गइल केहू.
कठ के जब बजल पिपिहरी तब,
बीन के तार कस गइल केहू.
रूबाई
मन के बछरू छ्टक गइल कइसे,
नयन गगरी ढरक गइल कइसे.
हम ना कहनी कुछु बयरिया से,
उनके अंचरा सरक गइल कइसे.
गजल
नजरिया के बतिया नजरिया से कहि द,
ना चमके सोनहुला किरनिया से कहि द.
नयन में सपनवां बनल बाटे पाहुन,
सनेसवा जमुनियां बदरिया से कहि द.
लिलारे चनरमा के टिकुली बा टहटह,
लुका जाय कतहूं अन्हरिया से कहि द.
न आवेले सब दिन सुहागिन ई रतिया,
तनी कोहनाइल उमिरिया से कहि द.
नयन के पोखरिया भइल बाटे लबलब,
ना झलके भरलकी गगरिया से कहि द.
दीपावली की हार्दिक शुभकामनाएं.
नर्वदेश्वर पाण्डेय देहाती


text:
भोजपुरी साहित्य प्रेमी लोगन के सादर प्रणाम,
जइसन कि रउआ लोगन के खूब मालूम बा, ओपन बुक्स ऑनलाइन परिवार अपना सुरुआते से साहित्य-समर्थन आ साहित्य-लेखन के प्रोत्साहित कर रहल बा ।
एही कड़ी में भोजपुरी साहित्य-लेखन विशेष क के काव्य-लेखन के प्रोत्साहित करे के उद्येश्य से रउआ सभ के सोझा एगो अनूठा आ अंतरजाल प भोजपुरी-साहित्य के क्षेत्र में अपना तरहा के एकलउता लाइव कार्यक्रम ले के आ रहल बा जवना के नाम बा "ओबीओ भोजपुरी काव्य प्रतियोगिता"
तीन दिन चले वाली ई ऑनलाइन प्रतियोगिता तिमाही होखी, जवना खातिर एगो विषय भा शीर्षक दिहल जाई । एही आधार प भोजपुरी भाषा में पद्य-रचना करे के होखी । एह काव्य प्रतियोगिता में रउआ सभे अंतरजाल के माध्यम से ऑनलाइन भाग ले सकत बानी अउर आपन भोजपुरी पद्य-रचना के लाइव प्रस्तुत क सकत बानी । साथहीं, प्रतिभागियन के रचना पर आपन मंतव्य दे सकत बानीं भा निकहा सार्थक टिप्पणी क सकत बानी |
जे सदस्य प्रतियोगिता से अलग रह के आपन रचना प्रस्तुत कईल चाहत बाड़े, उनुकरो स्वागत बा, आपन रचना "प्रतियोगिता से अलगा" लिख के प्रस्तुत कर सकेलें |
पहली प्रतियोगिता के विषय : "आपन देस"
अवधि : प्रतियोगिता दिनांक 24 जनवरी बियफे (गुरूवार) लागते सुरु होखी आ 26 जनवरी दिन शनिचर के रात 12 बजे ख़तम हो जाई ।
पुरस्कार :
त्रि-सदस्यीय निर्णायक मण्डल के निर्णय के आधार प विजेता रचनाकारन के नाँव के घोसना कइल जाई ।
प्रथम - रु 1001/- अउर प्रमाण पत्र
द्वितीय - रु 551/-अउर प्रमाण पत्र
तृतीय - रु 501/-अउर प्रमाण पत्र
पुरस्कार राशि (भारत में भुगतेय चेक / ड्राफ्ट द्वारा) अउर प्रमाण पत्र, खलिहा भारत के पता प भेजल जाई ।
पुरस्कार के प्रायोजक
(1) Ghrix Technologies (Pvt) Limited, Mohali
A leading software development Company
(2) गोल्डेन बैंड इंटरटेनमेंट (G-Band)
(A leading music company)
H.O.F-315, Mahipal Pur-Ext. New Delhi.
नियम
1- रचना भोजपुरी भाषा में होखे के चाहीं |
2- रचना के कथ्य आ लिहाज अइसन होखे जे सपरिवार पढ़ल आ सुनल जा सके ।
3- रचना "मौलिक आ अप्रकाशित" होखे के चाहीं । माने रचना केहू दोसर के ना आपन लिखल होखे अउर रचना कवनो वेब साईट चाहे ब्लॉग पर पहिलहीं से प्रकाशित नत होखे ।
4- प्रतिभागी कवि आपन रचना काव्य के कवनो विधा में अधिका से अधिका कुल तीन हाली दे सकत बाड़न । ध्यान अतने राखे के बा जे रचना के स्तर बनल रहे । माने अधिका लिखे का फेरा में रचना के गुणवत्ता ख़राब नत होखे |
5- बेकार अउर नियम विरुद्ध रचना बिना कवनो कारण बतवले मंच संचालक / ओबीओ प्रबंधन दल द्वारा हटावल जा सकेला ।
6- अबही Reply बॉक्स बंद रही जवन ठीक कार्यक्रम प्रारंभ होत यानी तारीख 24 जनौरी लागते खोल दियाई अउर 26 जनौरी खतम भइला प बंद क दीहल जाई |
7- अगर रउआ कवनो कारने आपन रचना समय से पोस्ट करे में असमर्थ बानीं त आपन रचना ई-मेल के जरिये admin@openbooksonline.com पर भेज दिहीं | राउर रचना एडमिन OBO का ओर से राउर नाँवें पोस्ट क दीहल जाई । ओइसे कोशिश ईहे करीं जे राउर रचना रउए पोस्ट करीं । ई सुविधा खलसा ओबीओ सदस्य लोगन खातिर बा ।
8- जौन रउआ अबहीं ले ओपन बुक्स ऑनलाइन परिवार से नईखी जुड़ल त www.openbooksonline.com पर जाके sign up कइ OBO के मुफ्त सदस्यता ले लिहीं आ भोजपुरी साहित्य समूह के ज्वाइन करीं |
9- अधिका जानकारी खातिर रउआ मुख्य-प्रबंधक के ई-मेल admin@openbooksonline.com पर मेल करीं । चाहे मोबाइल नंबर 09431288405 पर संपर्क क सकत बानीं |
मंच संचालक
सतीश मापतपुरी
(प्रबंधक भोजपुरी साहित्य समूह)
ओपन बुक्स ऑनलाइन डॉट कॉम
Views: 2334
Replies are closed for this discussion.
"प्रतियोगिता से अलगा" पहिला प्रस्तुति
***
छंद विधा :- घनाक्षरी (भोजपुरी)
छंद प्रकार :- वर्णिक छंद
छंद विधान :- 4X [16+15]
***
बागी, बलिदानी, त्यागी रहलें भोजपुरिया,
क्रांति के बिगुल बजवलें मंगल पाँड़े ।
चरबी वाला कारतूस मुहें नाहि छुवलें,
सेना में बगावत कईलें मंगल पाँड़े ।
गरदन कटल बाकि मुड़ी नाहि झूकल,
माटी के करजा चुकवलें मंगल पाँड़े ।
बैरकपुर के आग चारु ओरी फईलल,
सुतल देसवा जगवलें मंगल पाँड़े ।।
***
एह रचना के सुने खातिर नीचे प्ले बटन के क्लिक करि...
वाह वाह .. फीता काटे खातिर निकहा बधाई, गनेस भाई ! ..
भोजपुरिहा बेटन के सान आ मान राखेवाला एगो सुलच्छन सपूत के इयादि में अतना सुन्नर घनाक्षरी खातिर बधाई कहि रहल बानी.
गरदन कटल बाकि मुड़ी नाहि झूकल,
माटी के करजा चुकवलें मंगल पाँड़े ।
जिला-जवार के एह अमर जवान के नमन कहत एह छंद के प्रस्तुति खातिर फेर-फेर बधाई.. .
आ राउर गीत गावे के तरीका आ कोर्सिस प मन मुग्ध बा. एह छंद के दँवकत पंक्ति के का खूब मजगर स्वर मीलल बा ! बाह भाई बाह ! ऊर्जा से भरल, ओज प चढल, एह प्रस्तुति के मीलल खनखनात आवाज़ करेज के अस झँकोरि रहल बा, जे, उँघाइल-मताइल मरदो के नीन ना टूटि जाय, त कहे के...
बहुत्तेबहुत बधाई, गनेस भाई.
ओपन बुक्स ऑनलाइन के मंच पर पहिला बार भोजपुरी काव्य प्रतियोगिता के बिगुल बाजल, विषय देस प्रेम से ओत प्रोत बा त क्रांति के पहिला बिगुल बजावे वाला भोजपुरिया मरद के ईयाद कईल त जरुरिये रहे नु , एही से हम शुभारम्भ के बिगुल उनुके गुणगान से बजा दिहनी हा :-)
रचना रउआ के नीक लागल , हमार लिखल सुफल भईल, राउर आभार आदरणीय सौरभ भईया ।
भाई गनेसजी, बहुत सुन्नर-बहुत सुन्नर ! .. भाई, राउर लीखले ना, राउर कर्णप्रिय गायनो प हमार असीम स्नेह आ बधाई बा..
बड़ी सुघर श्री गनेश कई ले बानीं गणेश जी . रउवा के इ नीमन रचना बदे बधाई के संगे - संगे भोजपुरिया सलाम .
परनाम भोजपुरी, परनाम ओ बी ओ अउर परनाम मंच संचालक जी, रउआ लेखा मजल भोजपुरिया साहित्य कर्मी से सराहना पाके मन गदगद हो गईल, आभार आदरणीय सतीश भईया ।
छा गईली गणेश भईया.... झकझोर के रखि दिहली ! बेजोड़ रचना संगे दमदार गायन.... बोरा भरि के कुंटल भर बधाई लीं !
आभार पियुष भाई, परयास नीक लागल, हमार मन गदगद हो गईल, आभार रउआ के ।
मंगल पांडे की वीरता का वर्णन जितना सुन्दर है गायन ने तो और भी मुग्ध कर दिया बहुत बहुत बधाई गणेश जी
बहुत बहुत आभार आदरणीया राजेश कुमारी जी, आपने भोजपुरी साहित्य रस का पान किया यह हम सबके लिए ख़ुशी की बात है, आभार आपका ।
इस आयोजन में आपका हार्दिक अभिनन्दन है आदरणीया राजेश कुमारी जी .
आदरणीय गणेश बागी जी,
प्रथम भोजपुरी काव्य प्रतियोगिता के आयोजन का शुभारम्भ करने के लिए बहुत बहुत बधाई
बहुत सुन्दर घनाक्षरी छंद कहा है आपने हमारे स्वतंत्रता संग्राम के वीर प्रणेता शहीद मंगल पांडे की शान में..
चरबी वाला कारतूस मुहें नाहि छुवलें,
सेना में बगावत कईलें मंगल पाँड़े ।.................बहुत बढ़िया, पूरा चित्र उभर कर नज़र के सामने आ गया
गरदन कटल बाकि मुड़ी नाहि झूकल,
माटी के करजा चुकवलें मंगल पाँड़े ।................उनकी शहादत,माटी की खातिर कुर्बानी का ज़ज्बा, बहुत सुन्दरता से समेटा है,
इस वीर रस भोजपुरी घनाक्षरी और उसके सुमधुर जोशीले सस्वर गायन के लिए बहुत बहुत बधाई .
शुभकामनाएं, सादर.


text:
पुणे
पुणे भारत के ९वा अउर मुंबई के बाद महाराष्ट्र के दूसरा बड़ शहर बा। पुरान जमाना मे मराठा साम्राज्य के शक्ति का केन्द्र रहे वाला ई शहर, मुला अउर मुथा नदी के संगम पर दक्कन पठार पर समुद्र स्तर से ५०० मीटर दुरी पे बा। पुणे शहर पुणे जिला के प्रशासनिक बा।
पुणे शहर[संपादन]
पुणे शहर के 847 ई. के बाद एक शहर के रूप में जानल गईल बा। पुणे शहर के मूल रूप से पुनावाड़ी नाम से जानल जात रह्ला। 1730 में, पुणे पेशवा, सतारा के भोंसले छत्रपति (मराठा साम्राज्य के शासक) के प्रधानमंत्री के गद्दी के रूप में एगो महत्वपूर्ण राजनीतिक केंद्र बन गईल रह्ला।


text:
माईभाखा
मातृभाषा कह्तरी आपन बाथा ‘‘-
का कही बाबु इऽ हऽ कलजुग के साम्राज्य
आपन आपन नईखे होत दोसर कवन लाल करी सम्मान
फरका कऽ दिहले हमके ना करे इज्जत हामार
निक लागल दोसर थरिया, खात नईखे केहू आपना में
हिंदी हऽ भारत के राजभाषा उहो बनल अंग्रेजी
कईसन इ कलजुगी सम्राज
कब ईलो समरी कब बचाई
जब हो जाई पूरा बिलाऽ
हमार सुनी (कवि)’’
माईभाखा हहुवे सबसे बड कऽ
भोरपारा जन दिहऽ ज्ञान पाके
होखी तोहर एहिसे बुलंद आवाज
आपन भाखा आपने होला, इहे हऽ मय जिनगी कऽ बरदान।
माई के अचरा में जवन सिखलऽ
उहे कहाई मातृभाषा
तमिल होखे चाहे हो भोजपुरी होखे बंगाली, मराठी
केहू बोले पंजाबी त केहू बोले गुजरती।
आपन भाखा कऽ इज्जत करऽ, एहिप करऽ अमल
रविन्द्र से लेके गाधी कईले आपन भाखा के सम्मान
तनी समरऽ तनी बचा लऽ, इहे लहराई झंडा तोहर
जहा ना होखे मईभाखा कऽ आदर
उहा होला अनपढ़ के पहचान
पढ़ल लिखल सब भूसा के थरिया
बुद्धिजीवी में ना होखी तोहर सम्मान
महेंद्र मिसिर, भिखारी ठाकुर सुनीऽ लऽ नजरुल जी के बात
धर्म से बड के होला बड़का करम माई आ भाखा कऽ सम्मान।
आपन भाखा के इस्तमाल करऽ
खूब करऽ पढाई लिखाई
चाहे लिख कैथी में चाहे देवनागरी
कहे माने लिखल कर आपन भोजपुरी
भोजपुरी हऽ वैदिक कालन कऽ भाषा
कुछ तऽ कर वेद के सम्मान।
माई भाखा ना होखे कवनो धर्म कऽ
होखे आदर हर जन जन में
भोजपुरिया सनातन हऽ भोजपुरिया मुस्लिम
भोजपुरिया ईसाई हऽ भोजपुरिया बुद्ध भा जैन


text:
____________________________________________________
यन्मायावशवर्ति विश्वमखिलं ब्रह्मादिदेवासुरा
यत्सत्त्वादमृषैव भाति सकलं रज्जौ यथाहेर्भ्रमः।
यत्पादप्लवमेकमेव हि भवाम्भोधेस्तितीर्षावतां
वन्देऽहं तमशेषकारणपरं रामाख्यमीशं हरिम्॥६॥
गोसाईंजी अपनी ए इस्लोक की माध्यम से जवन सबसे बड़हन बाती उजागर कइलेबानीं उ इ की रामे परमेस्वर हउअन, उहू ए परकिर्ती के करता-धरता हउँअन, सबमिलाजुला के उ भगवान (बिस्नु) के ही रूप हउअन, अवतार हउहन। पूरा इ दृस्य संसार उनकरी माया की कारन ही सत लागेला जबकि वास्तो में इ सत नइखे, क्षनभंगुर बा अउरी भगवाने की माया में खाली हमनियेजान नाहीं अपितु देवता, असुर भी लिपटाइल बा।
गोसाईंजी आगे लिखतानी की ग्यानीलोग ए संसार से, ए नासवान संसार से मुक्ति पावे खातिर सबसे बड़हन साधन भगवान की चरनिए के मानेलालोग मतलब अगर ए भवसागर से पार होखे के बा तs राम की सरन में, भगवान की सरन में जाए के ही परी नाहीं तS घूमीफिरी के एही भवसागर में माया में अझुराइल रहे के परी।
एही से ग्यानीलोग माया के ठगिनी कहेला अउरी सदा ओसे बचलेके उपाय खोजेला:-
माया महा ठगनी हम जानी। (कबीरदास)
दुनिया माया की पीछे भागेला अउरी माया भगवान की पीछे। हमनीजान खातिर इ दुनिया ही माया बा। जेई दिन हमनीजान माया की पीछे भागल छोड़ी के भगवान की पीछे भागे लागल जाई, ओईदिने से हमनीजान के भला हो जाई अउरी आसानी से ए भवसागर से छुटकारा मिली जाई।
जय जय राम, जय हनुमान।
-प्रभाकर पाण्डेय
________________________________________________________


text:
समय वाकई बदलऽता. बताईं ना देखते देखते बुझाता जे होली भी गायब हो जाई गाँव से. पिछला साल गईल रहनी घरे होली मनावे - एतना निराशा भईल देख के हिसाब-किताब; एहसों तऽ साफ दिल टूट गईल.
जरी से ही बाहर रहते-रहते आपना खतिरा तऽ अईसन कौनो बात नईखे. अरे हम अपना केतना बेर रहबे कईनी ? लेकिन एगो बात रहे जे आदमी याद रखे, सोच के मन करे वापस जाए के. जे भी पाच-सात बेर मौका मिलल हर बेर एक जिदंगी भर याद रहे वाला अनोखा अनुभव भईल. अब कौनो कुछो ना होखी. एह साल पूरा फागुन एको रात
फगुअई ना गईलख लोग गाँवे. पता चलल जे होली के दिन भी कौनो धुराबाजी ना भईल, केहु भांग पी के ना मताईल, कौनो किस्सा ना बनल, एको मंडली ना निकलल, जे कादो बूंदा-बांदी होत रहे. अरे फगुआ मे पानी से डर!!!! आधा दुनिया दूर ईहाँ दिल टूट गईल.
लेकिन बात बा जे आदमी कोसो तऽ केकरा कोसो. जईसन हिसाब किताब बा गाँव से सब रस आ मस्ती वाला लोग तऽ धीरे-धीरे बाहर निकलल जाता तऽ परंपरा कहाँ से बाचल रही. सोचला पर दुख हो जाला लेकिन वस्तुस्थिती तऽ ईहे हवे जे एक बेर गाँव छोडला पर वापसी ना होखे. परदेश से लोग वापस आवत रही अपना देश में लेकिन शहर से गाँव मे पुनर्वास कहाँ भईल बा कईहो. अच्छा भगवती के कृपा से हम जाएम वापस कईहो...


text:
भैरहवा, नेपाल – स्वतंत्र मधेश के अभियन्ता डॉ. सी के राउत द्वारा चल रहल स्वतंत्र मधेश अभियान के समर्थन करत एक अउर मधेशी वैज्ञानिक डॉ. ओम प्रकाश कुर्मी उतरत बाड़े I मधेश अउर मधेशी के हितमे डॉ. राउत के ही अभियान एक मात्र बिकल्प बाटे उ बतवले हवे I
अभियानके समर्थन देत मधेश निर्माण में मधेशके ही नया वैज्ञानिक डॉ. कुर्मी अपने स्तरसे सहयोग करके बतवलन I मधेशके ही रुपंदेशी खुदबगर ४ (हालमे लुम्बिनी सांस्कृतिक नगरपालिका ) में जन्म लेके हाल संयुक्त अधिराज्य (यु के ) बेलायत के ऑक्स्फ़र्ड विश्वविधालयमें वरिष्ठ वैज्ञानिक पद्मे कार्यरत डॉ. ओम अपनेके मधेश निर्माण में आपन योगदान रहेके बात बतवलन I बेलायतमें पढाई लिखाई अउर काम कइलाके बवोजुद भी डॉ. कुर्मी मज्झिम आवाजसे बात करत मधेश मातृभूमि रह्लाके नाते आपण योगदान मधेशके खातिर जरुर रही कहलन I यु के में काम करत करत भी मातृभूमि मधेशके निर्माणमें हमार योगदान जरुर रही , डॉ. कुर्मी कहलन, मातृभूमि मधेशमे बहुत से समस्या देखाई दे रहल बा I अगर कंप्यूटर वैज्ञानिक डॉ. सी के राउत अपने मातृप्रेम लागत मधेश आज़ादी में लागल बाटे त स्वास्थ्य वैज्ञानिक डॉ. ओम कुर्मी भी अपनेके मधेशके खातिर कुछ करके प्रतिबधता कईलन हवे I
विश्वविधालयके सास सम्बन्धी बिभागके बरिष्ठ वैज्ञानिक डॉ. कुर्मी मधेशीके राजनीतिक, सामाजिक समस्या से नहीं बल्कि स्वस्थ्य समस्या भी बहुत जर्जर अवस्थामे बा बतवलन I मधेशी अउर नेपाली के बिच बहुत ही भेदभाव बा I ओहीके नाते राजनितिक, सामाजिक अउर स्वास्थ्य छेत्र भी ओहितर से शोषण हो रहल बा I अब मधेश के लिए कुछ करके बा, डॉ. कुर्मी कहलन , मधेशके आज़दिके बाद शिक्षा, स्वास्थ्य, खेतिपाती के बिकासमे भी प्रगति कयीलेमे जादे समय नाई लागी I मधेशमे जेतना आम्दनी होला उ सब आमदनी नेपाली सरकार लेला अउर लगानी करके समय जितना पैसा पहाड़ी क्षेत्रमें करेला ओतना पैसा मधेशमे नाई करेला I
ओही से मधेश के समस्या दिन प्रति दिन बिगडत जात बा I मधेशमे लग रहल फैक्ट्री, कच्ची सड़क के कारण से प्रदूषित छेत्र बन रहल बा I एक ओर फैक्ट्री के धुवा, धुल , फोहोर गन्दा सब मधेशके वायु, जल, जमीनके प्रदूषित बना रहल बा I फैक्ट्री संचालक खाली नाफा कमा रहल बा I ओसे उठल राजश्व पहाड़ में खर्च हो रहल बा I ओहितर मधेशमे लकड़ी, गोईठा के प्रयोग भी ढेर हो रहल बा I अगर तथ्यांक देखल जाई त बिश्वमे हरेक ४ मिलियन सास सम्बन्धी रोग से मरेलन I अउर उ सास सम्बन्धी रोग प्रदूषित वायु, जल , जमीन के कारण से होला I अगर देखल जाई त मधेशमे जन्मजात ही कान्सर, टीबी अउर नाक, कान, घाटी सम्बन्धी रोगी देखाई दे रहल बाटे I ओसे भी मधेश अउर मधेशिके सवास्थ्य बनवले में योगदान करके बात बतवलन I स्वतन्त्र मधेशके बाद स्वस्थ्य नीती बनावल जाई , डॉ. कुर्मी कहलन, अपने स्तर से करेवाला सहयोग सबलोग करी I
कुछ राजनितिक बात कहत डॉ. कुर्मी कहलन, पहिले भी मधेशिके बात स्वर्गीय नेता गजेन्द्र नारायण सिंह उठवले रहलन I उ मुद्दा के ओही पार्टी के नेतालोग पूरा नाई कई सकलन I जवन बात आज डॉ. सी के राउत उठारहल बाटे I ओसे बहुत मधेशी जनताके आपेक्क्षा बा I कुछ जरुर होई , वैज्ञानिक डॉ. कुर्मी कहलन, पढ़ल लिखल वैज्ञानिक डॉ. राउत के प्रति बिदेशमे रहल मधेशी लोग भी आशा लगाके बैठल बाटे I मधेश आज़ाद होते ही बहुत सब वैज्ञानिक मधेश निर्माण में लागे खातिर स्वदेश मधेश फिर्ता होईहे I अबहिनवाके राजनितिक दलके नाते नत मधेशी जनता उनके पीछे लागल बाटे , न पढ़ल लिखल बुद्धिजीवी अउर वैज्ञानिक I जनता हमेसा नेताके अगर भोट देता त नेताके भी काम करके चाही बाकिर उ काम नकईले के नतीजा आज नेताके साथ जनता छोड़ देहले बा, डॉ. कुर्मी कहलन, जनता अब डॉ. सी के राउत से आशा लगाके प्रतिक्छामें बा I ओमे सबके लगेके परल अउर मधेश बनावे के परल I
मधेशी के उपर काठमांडू ही नाही बल्कि यु . के . भी बिभेद बा I मधेशी रहले के नाते पढ़ल लिखल लोगके भी दुई दिनमे एक बेर अपमान होखे के ही परेला, डॉ. कुर्मी कहलन, बाकिर किसान मजदुर त घंटा घंटा में अपमानित होखेके परत बा I बिदेशमे अगर कौनो अपमान केहुके केहू करेला त सरकार तुरुन्त अपमान करेवाला के कारवाही करेला , बाकिर नेपाल में मधेशिके अपमान अगर होतबा त नेपाली सरकार कारवाही त छोडल जा उलटे अपमान करेवालाके ही प्रोत्साहन देत बा I यु के भी रहेवाले नेपाली मधेशीके नेपाली नामानेके भारतीय मानलन I उ बतवनीकी यु के में बेलायती नागरिक खाली मोंगोलियन लोगके ही नेपाली बुझेला I काहे से की यु के में नेपाली सरकार नेपाल के भीतर मधेशी भी रहेला कहिके जानकारी नाई करवाले बा ।


text:
फिल्म समीक्षा – मदारी
भ्रष्टाचार , भारत खाति एगो अइसन मुद्दा ह जवना प हम अंखफोर भइला के बाद से फिल्म देखि रहल बानी । अइसन नइखे कि पहिले के फिल्मन मे भ्रष्टाचार के उजागर ना कइल गइल रहे बाकि ” मदारी ” एह विषय प एकदम अलहदा बिआ ।
मदारी फिल्म मे सांस फुलावत आह निकालत गीत गाना नइखे ना अइसन कवनो सीन बा जवना प रउवा कुछ अइसन व्यवहार करी जवना के रउवा सलमान खान शाहरुख भा अइसन कुल्हि सिनेमा मे करेनी । एह फिल्म के कथ्य यथार्थ बा , ई फिल्म यथार्थ के देखावे के कोशिश कइले बिआ, भले फिल्म ड्रामेटिक अंदाज मे आगे बढत बिआ, बाकि जवन मैसेज देबे के ओह के बहुत नीमन से सरिहार के दे रहल बिआ ।
भारत मे पुल के गिरल एगो आम बात ह, सरकारी विफलता ( मुल रुप से भ्रष्टाचार के वजह ) से कइ गो हादसा भइल बा आ अबहियो हो रहल बा । फिल्म मदारी बस एहि चीझू के आपन केंद्र बना के आगे बढ रहल बिआ आ एह विषय प आपन मैसेज देबे मे हर तरह से सफल बिआ ।
जहाँ होम मिनिस्टर सोसलिस्ट के दावा करत अपना बेटा के सामान्य स्कुल मे बोर्डिग मे बिना कवनो खास ताम-झाम सिक्योरिटी के पढावे के देखावा करत बाडे त एह फिल्म मे ” उदयशंकर-मायावती ” जइसन भाव भी लउकत बा कि भ्रष्ट्राचार के उजागर करत एगो आम आदमी के अपहरण वाला एप्रोच प पुरा भारत उखड़ के आ जाता बाकि जइसही होम मिनिस्टर के मेहरारु अपील करत बाड़ी अपना बेटा खाति त देश एकदम पघिल जाता ।
जनता के बेवहार के उजागर करत , राजनीति आ मिडिया के नेक्सस के बहुत साफ सोझ तरिका से सामने ले आवत , कवनो सरकारी काम मे भ्रष्ट्राचार के मूल कारण के सोझा ले आवत ई फिल्म बहुत गहिराह बनल बिआ जवन हो सकेला पाटी आटी से बन्हाइल लोगन के ना बुझाउ आ मनोरंजन के रुप मे देखे वाला के बोर लागो । ओट , नेता , सांसद , विधायक, भ्रष्टाचार, पाटी फंड , घुसखोरी आदि के बहुत पोढ आ सटीक तरिका से देखावल बा ।
फिल्म असल मे डेढ पवने दू घंटा के रहित त ढेर नीमन रहल ह बाकि फिल्म के बरिआरी कुछ घींचल गइल बा , किरदारन के सलेक्सन बहुत जबरजस्त बा बाकि प्लेसिंग ( जगहि धरावल ) सही नइखे । पुरा फिल्म इरफान के बेहतरीन जबरजस्त आ खांटी अभिनय के आरी-कगरी घुमि रहल बिआ । जिमि शेरगिल के अभिनय एगो किरदार के छवि मे बहुत बरिआर बनल बा ।
सिस्टम से लड़त एगो बाप, परिवारिक बोझ से भीतरे भीतर खोखड़ होत एगो पति , इरफान खान के किरदार अपना आप मे कई गो जिनगी जी रहल बा । फिल्म मे कइ जगह इरफान आ होम मिनिस्टर के लइका के बीच के संवाद आ ओह घरी इरफान के अभिनय भा अकेले मे इरफान के अपना आप के एनालाइज करत जवन अभिनय सोझा आइल बा उ रिमार्केबल बा । फिल्म के अंत मे भ्रष्ट्राचार खाति जवन नेता लोगन के मजबुरी बड़ुवे उहो सोझा आवत बा ।
फिल्म के अंत तनि बेसी ड्रामैटिक हो गइल बा , बाकि जवन मैसेज इ फिल्म दिहल चाहत बिआ ओह खाति शायद एह ले बेहतरीन क्लाइमेक्स ना हो सकत रहल ह । फिल्म मे संवाद , इरफान के हाव-भाव अभिनय एह फिल्म के सबसे बरिआर प्वाईंट बा ।
इरफान के फैन हई, रउवा सिटियाबाजी से बेसी अभिनय रुचेला , गीत-गाना मे कम रुची राखेनी , भाउक हईँ , सिस्टम से दुखी बानी , अपना आप मे कइ गो जिनगी जिअत बानी , सामाजिक बानी त एह फिल्म के जरुर देखी । जदि स्टार के बात आई त हमरा ओर से एह फिल्म के साढे तीन स्टार ।
जरुरे पढ़ी –


text:
भोजपुरी मे बनत बा भोजपुरी सिनेमा के पहिलका 3D फिलिम
मुंबई, भारत ।
भोजपुरी सिनेमा अब तक के सबसे अच्छा दौर पर चल रहल बा आ सायद इहे वजह बा की आये दिन भोजपुरी सिनेमा से एक से बड़का एक समाचार सुने के मिलत बा । प्रियंका चोपड़ा के भोजपुरी मे आगमन के बाद, बॉलीवुड के निर्देशक अनुराग कश्यप के भोजपुरी फिलिम ‘मुक्केबाज’ आ उनका बाद अब दक्षिण भारत के प्रोड्यूसर आ निर्देशक लोग भोजपुरी सिनेमा मे आपण भाग आजमावत बाड़े । आइसने खबर आइल की केरला के प्रोड्यूसर आपन साउथ इंडियन अंदाज़ मे भोजपुरी मे ‘rambo राजा’ बनावेवाला बाड़न । ई कुली आवेवाला फिलिम के भोजपुरी दर्शक निशंदेह बेशब्री से इंतेजार करिहे । येतना भइला के बबजुदो काल्हू के सबसे बड़का न्यूज़ ई रहे की भोजपुरी सिनेमा आपन पहिलका भोजपुरी थ्री डी मुभी अगिला होली तक मिल जाई ।
आजुले दर्शक 3 डी फिलिम हालीवूड या बॉलीवुड के फिलिम देखत रहले बाक़िर अब भोजपुरी दर्शक लाए आपन भाषा मे भोजपुरी सिनेमा के पहिलका 3 डी फिलिम बन रहल बा जेकर स्वाद होली तक लेवेके मिल सकत बा ।
भोजपुरी के पहिलका 3 डी फिलिम के नाम बा ‘गंगा घाट’ ई फिलिम के साथ ही भोजपुरी सिनेमा के इतिहास मे एक आउर पन्ना जुड़ गइल बा । ई फिलिम के मुहूर्त बड़ा ही धूम धाम से साथ काल्हू मुंबई मे कईल गइल रहे ।
आपन पहिलका भोजपुरी 3 डी फिलिम ले के आ रहल बानी निर्देशक के. सुजीत जे कई गो भाषा मे बेहतरीन फिल्म के निर्देशन कइले बानी । फिलिम के निर्माता बानी अशोकन पी के ।
3D फिलिम लाए दर्शक मे हमेसा से खास किसिम के उत्साह रहेला चाहे उ फिल्म हॉलीवुड के होखों भा बॉलीवुड के, इहे चलते निर्देशक के. सुजीत अब भोजपुरी मे 3D फिलिम बनावत बाड़े । ई फिल्म के कहानी बहोत मनोरंजक आ आकर्षक बा क़हत सुजीत कहनी की ई भोजपुरी फिलिम एक हॉरर फिल्म हवे अउरी फिलिम के नाम से ही रौवा अंदाजा लगा सकत बानी की ई फिलिम दोसार भोजपुरी फिल्म से अलग बा । अभिन बिहार मे 22 से 23 गो 3D सिनेमा के फैसिलिटी भइल मल्टीप्लेक्स बा जेमे ई फिलिम के रिलीज कईल जाई क़हत सुजीत आगे कहनी की 3D सिनेमा चलेवाला सिनेमा हल के कमी के चलते ई फिलिम 3D के साथ साथ 2D मे भी रिलीज होई, जहा मल्टीप्लेक्स नईखे ऊहा 2डी मे भी ई फिलिम देख सकल जाई ।
फिल्म के बिषय पर सुजीत कहनी की जइसे नाम बा वोइसने ई फिलिम ऊर्जावान रही आ ई फिलिम एक रात के कहनी बा जहा घंगा घाट पर सझिया से सुरू होके सबेरे तक के कहानी बा । आ ई फिल्म आवेवला होली तक बन के तैयार हो जाई ।
जाते जाते रौवा के बतावत जा की 3D सबसे पहिले विश्व मे सन 1922 मे हॉलीवुड मे बनल रहे । विश्व के सबसे पहिलका 3D फिलिम के नाम रहे – ‘the power of luve’ । सन 1984 मे भारत मे पहिलका बेर थ्री डी फिल्म बनल रहे । ई फिलिम मलयालम भाषा मे बनल रहे – My Dear Kuttichathan जेकरा के बाद मे हिन्दी मे छोटा चेतन नाम से रेलीज़ कईल गइल रहे । बॉलीवुड के पहिलका 3 D फिलिम रहे जैकी श्राफ के ‘शिव का इन्साफ ‘ ।
मुहूर्त के अवसर पर राहुल कपूर, आदित्य मोहन, अनारा गुप्ता, बृजेश त्रिपाठी, अंजना डोब्शन, पुष्प वर्मा, राजन मोदी, संजय भूषण पटियाला, सोफ़िया खान, ग्लोरी महन्त, पूजा, काया शर्मा, जितेंद्र झा, अलका शर्मा, विकास सिंह, हैप्पी राय, अंजलि शर्मा, मुकेश अग्रवाल, दामोदर राव, मेराज शैख़, उज़ैर खान, कमाल खान, शकील मजीद, अविषेक गिरी, पूजा रजक, धनञ्जय सिंह, सोनी श्रीवास्तव, आदि लोग फिलिम के निर्देशक के शुभकामना संदेश देहनी ।


text:
चाय
चाय एगो लोकप्रिय पेय पदार्थ ह। इ चाय के पौधवन के पत्तियन से बनेला।
इतिहास[संपादन]
सबसे पहिले सन् १८१५ में कुछ अंग्रेज़ यात्रि सब के ध्यान असम में उगे वाली चाय की झाड़ियन पर गईल जेसे स्थानीय क़बाइली लोग एक प्रकार के पेय बनाके पीयत रहे लोग। भारत के गवर्नर जनरल लॉर्ड बैंटिक १८३४में चाय के परंपरा भारत में शुरू करे आ उ के उत्पादन करे के संभावना तलाश करे खातिर एगो समिति के गठन कईलन। इ के बाद १८३५ में असम में चाय के बाग़ लगावल गईल ।[१]
संदर्भ[संपादन]
- ↑ "चाय के खेती कब, कहाँ आ कइसे?". BBC News. 30 अप्रैल 2006.


text:
नरेंद्र मोदी
नरेन्द्र दामोदरदास मोदी (गुजराती: નરેંદ્ર દામોદરદાસ મોદી; 17 सितम्बर 1950) एक ठो भारतीय राजनीतिज्ञ आ वर्तमान में परधानमंत्री बाड़ें। भारत के राष्ट्रपति प्रणव मुखर्जी इनके 26 मई 2014 के भारत क प्रधानमन्त्री पद क शपथ दिवइलेन। मोदी आजाद भारत क 15वां परधानमंत्री बाड़ें आ ए पद पर आसीन होखे वाला स्वतंत्र भारत में जनमल पहिला व्यक्ति बाड़ें।
नरेंद्र मोदी के नेतृत्व में भारतीय जनता पार्टी 2014 क लोकसभा चुनाव लड़लस आ 282 सीट जीतके अभूतपूर्व सफलता प्राप्त कइल। एगो सांसद क रूप में राउर उत्तर प्रदेश क सांस्कृतिक नगरी बनारस अउरी आपन गृहराज्य गुजरात क वड़ोदरा संसदीय क्षेत्र से चुनाव लड़लें आ दूनों जगह से जीत दर्ज कइलें।
एकरा से पहिले राउर गुजरात राज्य क 14वां मुख्यमन्त्री रहनी। मोदी गुजरात क लगातार 4 बेर (2001 से 2014 तक) मुख्यमन्त्री रहलें। टाइम पत्रिका द्वारा इनकरा के पर्सन ऑफ़ द ईयर 2013 क 42 उम्मीदवारन की सूची में शामिल कइल गइल रहे।


text:
असमिया फिल्मो की चर्चित अभिनेत्री ख्याति की ख्याति आगामी २१ अगस्त से भोजपुरिया फिल्म जगत में गूंजने वाली है , क्योंकि ख्याति की पहली भोजपुरी फिल्म लेके आजा बैंड बाजा ये पवन राजा इसी दिन बिहार में रिलीज़ हो रही है। क्रिस्प एक्जींप प्राइवेट लिमिटेड के बैनर तले निर्मित इस फिल्म के निर्देशक हैं दिनेश यादव जबकि सह निर्माता है मनोज सिंह टाइगर। फिल्म में सुपर स्टार पवन सिंह और असमिया फिल्म जगत की नामी अभिनेत्री ख्याति मुख्य भूमिका में हैं जबकि उनका साथ दे रहे हैं संजय पांडे, सीमा सिंह, मनोज टाईगर, अनुप अरोड़ा, दिलीप सिंहा, करण पांडे, विनोद मिश्रा, सोनिया मिश्रा, अनुप अरोड़ा, रुपा सिंह, दीपू सिंह चौहान, उत्तम मिश्रा, सनी सिंह, दिनेश यादव और संभावना सेठ । लेके आजा बैंड बाजा ए पवन राजा का संगीत दिया हैं मधुकर आनंद ने जबकि फिल्म के लेखक हैं मनोज टाईगर। गीतकार हैं प्यारे लाल यादव, अरविन्द तिवारी, जाहिद अख्तर और आर आर पंकज। फिल्म के प्रचारक है उदय भगत और रंजन सिन्हा। इस फिल्म से भोजपुरी फिल्म जगत में कदम रख रही ख्याति ने फिल्म के विषयवस्तु और अपनी भूमिका की तारीफ़ करते हुए कहा की पारिवारिक पृष्ठभूमि पर बनी इस फिल्म में मनोरंजन का हर रंग है। दर्शको को इमोशन , एक्शन , रोमांस और गीत संगीत का जबरदस्त तड़का इस फिल्म में मिलेगा। लेके आजा बैंड बाजा के बाद ख्याति की अगली फिल्म बलमुआ तोहरे खातिर भी सितम्बर में प्रदर्शित होगी।
खेसारी लाल यादव सलाई रिंच से चोली खोलने में एक्सपर्ट
1


text:
मैना / गोरख पाण्डेय
एक दिन राजा मरले आसमान में ऊड़त मैना
बान्हि के घरे ले अइले मैना ना
एकरे पिछले जनम के करम
कइलीं हम सिकार के धरम
राजा कहें कुँवर से अब तू लेके खेलऽ मैना
देखऽ कतना सुंदर मैना ना
खेले लगले राजकुमार
उनके मन में बसल सिकार
पहिले पाँखि कतरि के कहले अब तू उड़ि जा मैना
मेहनत कइ के उड़ि जा मैना ना
पाँखि बिना के उड़े पाय
कुँवर के मन में गुस्सा छाय
तब फिर टाँग तूरि के कहले अब तू नाचऽ मैना
ठुमुकि-ठुमुकि के नाचऽ मैना ना
पाँव बिना के नाचे पाय
कुँवर जी गइले अब बउराय
तब फिर गला दबा के कहले अब तू गावऽ मैना
प्रेम से मीठा गावऽ मैना ना
मरिके कइसे गावे पाय
कुँवर जी राजा के बुलवाय
कहले, बड़ा दुष्ट बा, एको बात न माने मैना
सारा खेल बिगाड़े मैना ना
जबले खून पियल ना जाय
तबले कवनो काम न आय
राजा कहें कि सीखऽ कइसे चूसल जाई मैना
कइसे स्वाद बढ़ाई मैना ना


text:
Saturday, November 22, 2014
भोजपुरी और पंजाबी
भोजपुरी अथवा ‘भोजपुरिया’ भाषा के नामकरण बिहार राज्य के बक्सर जिला में (पहिले आरा (शाहाबाद) जिला में स्थित) भोजपुर नामक गाँव की नाम पर भइल हवे। भोजपुर नाम के एगो बड़ा परगना बा जेवना में "नवका भोजपुर" अउरी "पुरनका भोजपुर" नाँव के दू गो गाँव बाड़ें । मध्य काल में एह स्थान के राजपूताने के मूल निवासी भोजवंशी परमार राजा जवन लोग उज्जैन हो के आइल रहे, बसावल आ एकर नाँव अपनी पूर्वज राजा भोज के नाम पर ‘भोजपुर’ रखने । एही भोजपुर राज्य के भाषा के नाँव भोजपुरिया अथवा भोजपुरी भइल ।
आज भोजपुरी के सीमा ए.बी.सी.डी. (यानी आरा, बलिया, छपरा, देवरिया) के प्रचलित परिभाषा से बहुत आगे सरक गइल बा |
आस - पास के भाषा कुल अगर मिळत होंखे त कौनो हैरान होखले के बात न ह , लेकिन अगर दूर के दू गो भाषा जवन दुन्नो के दूर दूर तक के आपस में कउनो संबंध नाही बा अगर उ दुन्नो मिलत होंखे सब त बहुत ही आश्चर्य के बात होई | हलाकि भोजपुरी जैसे की मगही के से मिले ले वैसे त नाही पर कुछ हद तक पंजाबी के भोजपुरी से या फिर कहल जा की भोजपुरी के पंजाबी से मिलले के लक्षण दिखाई देला | कुछ अइसन शब्द जवन की बिहार के भोजपुरी और पंजाब के पंजाबी से मिले ला ओके देखीं |
* दिहल गईल शब्द पारंपरिक शब्द हवे न की आम बोली में बोले वाला शब्द
Sunday, November 16, 2014
किस ऑफ लव
कवनो हिन्दी फिल्म के गाना रहे 'किस किस को दूं' पहिले त नाइ बुझाइल पर जब इ पढनी की 'कनक कनक ते सौ गुनी मादकता अधिकाय, वा खाए बौराय जग वा पाए बौराय' में जइसे ‘कनक’ के मतलब सोना और धतुरा से रहे ओही तरे गाना में एगो किस के मतलब 'चुम्मा' और एगो किस के मतलब 'अजनबी' बा |
दुनियानभर में भारत अपने भाषा, धर्म और खासकर अपने अनोखा सांस्कृतिक सभ्यता और अतुलनीय परम्परा के विभिन्न रंग और विविधता खातिर मशहूर ह | भारतीय संस्कृति सही मायने में पुरे विश्व खातिर एगो धरोहर ही ह | आज ओही भारतीय संस्कृति के बेडा गर्क कर के बदनाम करे के काम 'चुम्मा-चाटी संघ' उठवले बा | कोच्ची से कोलकाता और दिल्ली हो के अब संघ के मतवाला टोली आपन गन्दगी फैलावे के खातिर भोपाल तक पहुच गइल |
सरकार के तरफ से कहल गइल ह की इ मुहीम प्रधानमंत्री मोदी जी के द्वारा शुरू कइल गइल ‘स्वच्छ-भारत आन्दोलन’ के कमजोर करे के साजिश ह, अइसन असामजिक तत्वन पर गंभीरता से न्यायोचित कार्यवाही करत बड़ी सख्ती से निपटल जाई | ओहिजा दूसरी तरफ 'चुम्मा-चाटी संघ' के राष्ट्रीय अध्यक्ष इमरान हाफमी जी कहत हईं की हम 'किस ऑफ लव' के मुहीम से दुनिया के इ बता दिहल चाहत बानी की हम कवने कोटी के ‘नीच और अश्लील’ प्राणी हईं | एक कदम आगे जाके उ कहनी की 'दाग लगले से कुछ अच्छा होला त दाग अच्छा होला'| उनकर मानल इ बाकी उनके खातिर इ 'आत्म-अपमान' के लड़ाई हवे |
संघ के महिला सेल के अध्यक्षा सनी डायनो हमहन बतवली ह की हमहन के अश्लीलता फैलावे से केहू नाही रोक सकेला | अउर अगर अइसन कइल गईल त हम आपन गन्दगी पूरा देश में और जोर-सोर एवं उग्र तरीका से फैलइब | दूसर वरिष्ठ महिला सदस्य मल्लिका हेमरावत के कहल बा की 'चुम्मा-चाटी संघ' के सब काम देश और समाज के दुर्गति खातिर बा | हम लोग आपन अश्लीलता के काम बहुत ही बेशर्मी से चालू रखब के | और हमहन के एह बात के पूरा विश्वाश दिलवाल चाहत बानी के की देश के युवा वर्ग हमहन से ‘बेशर्मी’ और ‘लज्जा’ और ‘हया’ के सारा गुन सीखी |
एक बुजुर्ग कहत बाने की देश के बुजुर्गन के ठगल गइल बा | और एगो बाबा जी त कहत हवे की 'राम-राम-राम' हमहन के जमाना में इ मुहीम कहे नाही चलल? 'ना त बाबु हमहू सबसे आगे रहतीं' |
अब देखे वाला बात इ होई की आये वाला समय में ‘चुम्मा-चाटी संघ’ और सरकार बीच के खींच-तान कहवा ले जाई ? पर जवन भी होखे संघ के ए कदम से प्रधानमंत्री के ‘स्वच्छ-भारत आन्दोलन' पर खतरा और 'गन्दगी' के बदल मंडरावे लागल बाटे |
व्यंग के अलावा अगर बात कइल जा त स्त्री-पुरुष के भगवान खुद बनवले बाने अउर स्त्री-पुरुष दूनो मिल के संसार रचने पर ए सर्जन के काम खुल्ला कइले के का जरुरत बा ? का घर के चहारदीवारी नइखे ? कि घरवे नइखे ? अगर बेशर्मी के मतलब आजादी होला त कपडा पहिनले के का जरुरत बा ? गोरु सब तरे प्राकृतिक रूप में रहल करे इंसान | खूब 'किस' करीं और 'किस' किस के साथ करी एहु के हिसाब रखीं लेकिन पेड़ के ठुनुगी पे बइठ के अगर ओछा हरकत करब त केहू न केहू त टोकबे करी |
छोटहन कपडा में घुम्मे वाला अउर स्मार्ट-फोन चलावे वाला आज कल के ‘स्मार्ट’ पीढ़ी खुद के ना त अपने जन्मदाता सब के इज्जत के भी त कुछ खयाल रख ले |
Sunday, November 9, 2014
कैथी - वक्त के साथ भुलाइल लिपि
एक वो भी वक्त था जब मेरे बिना काम न चलता था |
एक ये भी वक्त है जब मेरा नाम भी गुमनाम चलता है ||
कैथी लिपि अगर शायर होइत, त शायद इहे बात कहित | अइसन कहे के ओकर वजह भी बा, १६ वीं सदी में इजाद कइल गईल और १८८० के दशक में संयुक्त बिहार में आधिकारिक भाषा के दर्जा पावे वाली कैथी आज लुप्त होखे के कगार पर बा | वाह रे हमनी के, हमनी के आपन लिपि के भुला देनी जा | आ दोसर प्रांत आ देस के लोग एकरा के अपना के धन्य हो गइले | का रउआ मालूम बा कि राउर भोजपुरी भाषा के आपन लिपि कैथी आज गुजरात के आधिकारिक लिपि के रूप में सम्मानित आ प्रचलित बिया? इहे ना, राउर ई लिपि बांग्लादेश के सिलहटी या सिलोटी कहल जाये वाला भाषो के मूल लिपि बनल बिया | कैथी भोजपुरी भासा के एगो वैज्ञानिक आ ऐतिहासिक लिपि ह | एह बात के दस्तावेजी प्रमाण मौजूद बा कि एह लिपि के प्रयोग मध्यकाल से भारत के एगो बहुत बड़ इलाका में होत रहल बा | असल में ओह घड़ी लिखे पढ़े वाला लोग जादेतर कायस्थ समाज के होत रहे | कैथी लिपि के नाम ओही से पहिले "कायस्थी", आ फेर "कयथी" आ अंत में कैथी पड़ि गइल | खासियत ई बा कि इ जल्दी लिखा जाले | काहें कि एकरा में कवनो टेक या शीर्ष रेखा ना होला | एकरा में एक्के सकार होला | भोजपुरी के लोगन के देखब कि ऊ लोग श आ ष दूनों के स कहेला | एह लिपि में ऋ, लृ, लू, स्वर आ ङ् ञ ण व्यंजन ना होखे | सांच कहल जाव त भोजपुरी के कैथी लिपि के गुजराती लोग अपना के माथा से लगा लिहले, आ भोजपुरिया लोग नागरी आंदोलन के प्रभाव दबाव में आके एकरा के भुला दिहले |
अंगरेजी सरकार के शासन में कैथी बिहार के सरकारी लिपि रहे | १८७१ ई0 में सर जॉर्ज कैम्पबेल भागलपुर के डिस्ट्रिक्ट गजेटियर में कोर्ट में परसियन के साथ-साथ कैथियो लिपि के मान्यता देवे के आदेश देले रहन, ई बात पी सी राय चौधरी लिखले बाड़े | इहे ना एह लिपि मेंसंताल हुल (१८५५) के समय भागलपुर एवं पूर्णिया में घोषणो-पत्र जारी कइल गइल रहे | जून १९३७ के अनुसार पटना, भागलपुर, संताल परगना एवं छोटानागपुर में कैथी लिपि के मान्यता देहल गइल रहे | आरा के मशहूर स्वतंत्रता सेनानी बाबू वीर कुंवर सिंह हमेशा आपन दस्तखत कैथी में करत रहन | ऊ एह लिपि के ठीक से जानत आ एकर उपयोगो करत रहन | एकर एगो प्रमाण बाबू वीर कुंवर सिंह द्वारा शाहाबाद के तत्कालीन कलक्टर के २२ मई १८५७ के लिखल चिट्ठी बाटे | एकरा में दस्तखत कैथी लिपि में बा | एकर चर्चा रीताम्बरी देवी के किताब ‘इंडियन म्युटिनी- १८५७ इन बिहार‘ में बाटे |
अब्बे भी बिहार के साथ साथ देश के उत्तर पूर्वी राज्यं में ए लिपि में लिखल हजारों अभिलेख बानें सब | समस्या तब होला जब ए अभिलेखन से जुडल कवनो अड़चन आवेला | दैनिक जागरण के पटना संस्करण में ९ दिसम्बर २००९ के पृष्ठ संख्या २० पर बक्सर से छपल कंचन किशोर के एक खबर के अनुसार, ए लिपि के जानकार अब ओ जिला में बस दो लोग बचल बा | और दुन्नो जानी बहुत ही उम्रदराज़ बाने | अइसन में निकट भविष्य में ए लिपि के जाने वाला शायद ही केहू बचे और तब एह लिपि में लिखल भू-अभिलेखन के अनुवाद आज के प्रचलित भाषा में कइल केतना मुश्किल होई एकर सहज ही अंदाजा लगावल जा सकेला | भाषा के जानकारन के अनुसार इहे हाल हर जगह बा | कैथी के विडंबना इ बा की हमके इ लेख भी देवनागरी में लिखे के पडत बा |ऐसे में एह लिपि के संरक्षण के जरुरत बाटे |
Posted by मनीष 'भोजपुरिया' at 7:55 PM 2 comments:
Labels: bhijpuri ka etihas, bhojpuri, bhojpuri blog, bhojpuriya samaj, bhooli bisri lipi, kaithi, kaithi language, kaithi lipi, kaithi script, kayashti, kayasthi lipi, kayathi, kayathi lipi, language, lipi, script
Thursday, November 6, 2014
गाँव क बरखा - चंद्रशेखर मिश्र
हमरे गाँव क बरखा लागै बड़ी सुहावन रे।।
सावन-भादौ दूनौ भैया राम-लखन की नाईं,
पतवन पर जेठरु फुलवन पर लहुरु कै परछाईं।
बनै बयार कदाँर कान्ह पर बाहर के खड़खड़िया,
बिजुरी सीता दुलही, बदरी गावै गावन रे।।
बड़ी लजाधुर बिरई अंगुरी छुवले सकुचि उठेली,
ओहू लकोअॅरी कोहड़ा क बतिया, देखतै मुरझेली।
बहल बयरिया उड़ै चुनरिया फलकै लागै गगरिया,
नियरे रहै पनिघरा, लगै रोज नहावन रे।।
मकई जब रेसमी केस में मोती लर लटकावै,
तब सुगना रसिया धीर से घुँघट आय हटावै।
फूट जरतुहा बड़ा तिरेसिहा लखैत बिहरै छतिया,
प्रेमी बड़ी मोरिनियाँ लागै मोर नचावन रे।।
Posted by मनीष 'भोजपुरिया' at 3:11 PM No comments:
Labels: barkha, bhojpuri, bhojpuri blog, bhojpuri geet, bhojpuri kavita, bhojpuri lok geet, chandrashekhar, chandrashekhar mishra, chandrashekhar mishra ki kavita, gaao, gaao ke barkha, mishir
Subscribe to: Posts (Atom)


text:
शनिवार, 24 अगस्त 2013
भकोलवा हीरो हो गइल (भोजपुरी एकांकी) - अंतिम भाग
(चउथका दृस्य)
(नेताजी के डेरा। बी० ओ०, हेडमास्टर, बाबाजी आ पुलिस के दरोगा बइठल बाड़े।)
बी० ओ० – का आनंदी बाबा! रउरा त मुर्दो के खून पी जानी! आ रउरा के पाँच हजार रोपेया दे के भेजनी कि लोग के समझा-बुझा के, बोका बना के चुप कराईं त रउरा के त दू गो कवलेजिया लइके भगा देलें सन। बेकारे बाबा बानी रउरा।
बाबाजी – देखीं झीटू जी! ऊ लइकवा हमरे के बड़-बड़ दोहा सुनावे लगलन सन। अब का करती, भाग अइनी। ओकनी के बात आ दोहा त ठीके रहे, हमनी लेखा ठगी के मंतर थोरे रहे।
(ताले ठगलाल के आगमन। ठगलाल सब के परनाम-सलाम करऽतारें।)
हेडमास्टर - आवऽ ठगलाल, तूँ ही बाकी रलऽ ह। (नेताजी का ओर इसारा करत) ई ठगलाल हउवें, इनके दोकान से सामान किन के इस्कूल में जाला।
नेताजी - देखऽ लोग। दरोगो आइले बाड़न। इनके जाँच करे के बा। अब साफ-साफ बात बा। ठगलाल पचास हजार, हेडमास्टर एक लाख आ बी० ओ० डेढ़ लाख देस तब जा के कोट-पुलिस सलटी ना त सब जाना एही में झोंकाई रहऽ। आ बाबा से का लेवे के बा! साधू त हमनी के राहे देखावेला!
हेडमास्टर – बड़ा ढेर पइसा माँगऽतानी धनीराम जी! (चिहा के)
नेताजी – ढेर बा? 40 गो लइका मर गइल आ ओकरो खातिर सब के घर के दू-दू लाख अबहीं दिवावे के बा। तहरा लोग से त कमे मँगाइल बा। आपन आदमी हउअ लोग त कमे मँगले बानी ना त पाँच लाख से कम ना मँगाइत। (कुछ देर सभे चुप बा। तब नेता उठ के कहऽतारें) देखऽ लोग जादे समय नइखे। अरे देबऽ लोग तबे नू फेर कमइबऽ लोग। पइसा द, पइसा कमा। पइसे से नू पइसा कमाइल जाला। आ एतना देबऽ लोग त जाँच में तूँ लोग जवन कहबऽ तवने देखा दिआई।
ठगलाल – नेताजी ठीक कहऽतानी। हम त पइसा लेइए आइल बानी।
प्रस्तुतकर्ता चंदन कुमार मिश्र पर 11:31 pm 1 टिप्पणी:
खोजीं: भोजपुरी, भोजपुरी एकांकी, भोजपुरी दोहा, मिड डे मील
भकोलवा हीरो हो गइल (भोजपुरी एकांकी)
(पहिलका दृस्य)
(आपिस में बी० ओ० बइठल बा। टेबुल-कुर्सी लागल बा। हेडमास्टर दुआरी पर आवऽता।)
हेडमास्टर (हान जोर के) - परनाम बी० ओ० साहेब!
बी० ओ० - आईं-आईं। पनाम-परनाम! कहीं। सब ठीक बा नू?
हेडमास्टर - रउरा किरपा से आ भगवान के दया से सब ठीक बा।
बी० ओ० - तब! कइसे-कइसे एने चलल बानी?
हेडमास्टर – लीं! रउरा त इयादे नइखे! आज पनरे तारीख नू ह! राउर सेवा करे आइल बानी।
बी० ओ० - हँ जी, हमरा त धेयाने ना रलऽ।
हेडमास्टर - ए महीना में बीस हजार बचवले बानी रउआ खातिर!
बी० ओ० - धीरहीं-धीरहीं बोलीं। डेरा पर नू आवे के चाहत रलऽ। (हेडमास्टर पइसा निकालऽता। बी० ओ० हाथ आगे बढ़ा के) चलीं, जब आइए गइल बानी त देइए दीं। ई बी० ओ० झीटू तिवारी आइल लछमी के जाए ना देस।
हेडमास्टर - हँ-हँ, जरूर! आपन हिस्सा लेइए लीं त ठीक रही। ना त हमरा भारी होखे लागी। (देते में कहऽतारें तब बी० ओ० पइसा ले के कहऽता- जय लछमी जी, जय लछमी जी। हेडमास्टर खड़ा होके) अब चलऽतानी। कवनो बात होई त राउर नंबर बड़ले बा, बतिआ लिहल जाई।
बी० ओ० - हँ, ठीक बा। बाकिर धेयान रहे ऊ नंबर चोरउका नंबर ह। खाली हमनिए लेखा आदमी जानेला। सरकार आ जनता नाहिए जाने। एसे तनी बचाइए के ओपर फोन धराएम।
हेडमास्टर - हँ हजूर। एकदम धेयान रही। परनाम!
प्रस्तुतकर्ता चंदन कुमार मिश्र पर 1:22 am कोई टिप्पणी नहीं:
खोजीं: भोजपुरी, भोजपुरी एकांकी, भोजपुरी दोहा, मिड डे मील
सदस्यता लें संदेश (Atom)


text: रतलाम, बांसवाड़ा, डूंगरपुर, सागवाड़ा, उदयपुर, से एक साथ प्रस्थान, पदम प्रभु सांगानेर, खानियाजी, महावीरजी, तिजाराजी, दिल्ली, बड़ागांव, हस्तिनापुर,जंबूद्वीप अहिक्षेत्र,मंगलायतन, मथुरा चौरासी, आगरा, ताजमहल, अयोध्या, वाराणसी,भेलपुर, मधुबन, सम्मेद शिखरजी 5 दिन विश्राम, उदयगिरि-खंडगिरि कोणार्क, जगन्नाथ पुरी, नंदनकानन, कोलकाता, मंदारगिरी, भागलपुर, नाथनगर गुनावाजी, राजगीरी, नालंदा, कुंडलपुर,पावापुरी, बोधगया, इलाहाबाद, कैलाश पर्वत, सोनागिरी,चंदेरी,खंदारजी, थुबोनजी, ललितपुर, देवगढ ,पपौरा जी, आहार जी, द्रोणगिरी ,नैनागिरी , कुंडलपुर बड़े बाबा, तेंदूखेड़ा, कोनीजी, जबलपुर, मडिया जी, भेड़ाघाट -धुआंधार, पुष्पगिरि ,तपोभूमि उज्जैन वापसी


text:
आपन भारत देश केतना सुन्नर केतना सुघ्घर। लेकिन व्यवस्था केतना चौपट केतना खराब। देश में अनाज सड़sत। उ अनाज जवना के पैदा कइला में किसान भगवान आपन खुन पसीना एक क s दीहलें। फार्म हाउस वाला, सिलिंग वाला, सीमान्त वाला आ लघु कृषक कहाये वाला कई गो श्रेणी बा। खइला बिना मरे वाला में भूमिजोतक, खेतिहर, मजदुर टाइप के लोग बा। अइसन लोग जवन अपनी जांगर से धरती माई के करेजा चीर के अन्न उपजावत बा। एतना अन्न, जवना के धरे खातिर देश में सुरक्षित भंड़ार ना बा। अनाज सड़ला के चिन्ता जब अधिकारी से लेके मनिस्टर तक का ना भईल, तब सुप्रीम कोर्ट के रुख करेड़ भईल। कोर्ट पूछलसि-अनाज सड़ावे वाला जिम्मेदार अधिकारिन पर कवन कार्रवाई भइल? कोर्ट कहता अनाज गरीबन में बांट दिहल जा। वित्त मंत्रालय कहता अनाज दूसरा देश में बेंच दिहल जा।
गांवन से खेती-बारी छोड़ के नौकरी रोजगार की तलाश में दर-दर भटकेवाला नवहन का एक बेर सोच के चाही। जेकरा लगे कवनो काम ना बा उ खेती में जुटल बा, जेकरा खेती बा उ ओमे लागल बा। खेती के उत्पाद क्षमता एतना बढ़ल बा कि भंड़ारड के समस्या आ खड़िआइल बा। भारत में जेतना गोदाम बा ओहसे तीन गुना अनाज उत्पादन बा। देश के कवनो फैक्ट्री एतना उत्पादन ना दे सकेलिन कि उनकर तीन गुना माल गोदाम की बहरा सड़ि जाव। ग्राम, किलोग्राम, पसेरी, मन, कुन्तल ना टन में अनाज सड़ला। सरकारी लेखा जोखा सात हजार टन अनाज सड़ला के बात कहत लेकिन मात्रा अधिक भी हो सकेला। देश के व्यवस्था जेकरा हाथ में बा ओकरा एक बेर फिर सोचे के चाहीं कि येह अनाज के उपयोगिता बढ़ा दिहल जा, सड़ला से बचा लिहल जा। अनाज वितरण के जवन वर्तमान व्यवस्था बा उ ठीक ना बा। स्कुलन में जवन खाद्यान्न दिहल जाता, का ओकर सही उपयोग होता? प्रधान, कोटेदार आ प्रधानाध्यापक के तिगड़ी खाद्यान्न के व्यापारी की हाथ में पंहुचा देत हवें। सस्ते रेट से जब व्यापारी अनाज पा जाई तs कवनो गोदम से काहें उठाई। देश में वास्तविक लोग बीपीएल कार्ड की अभाव से जुझता लेकिन प्रधान अपनी चहेतन के ललका, उजरका कार्ड थमा देले हवे जवना पर मुफ्त चाहें सस्ता अनाज मिली। उ जरुरतमन्द ना हवें एहलिए कोटेदार उनकर खाद्यान्न बाजार में अनाज पंहुचा देत हवें। सस्ते दर पर जब बाजार में अनाज पंहुचा तs मंहगा दर पर गोदाम से काहें उठान होई। एह तरे कई गो कारण बा जवना से अनाज सड़त बा। जरुरत येह बात के बा कि असों की कार्तिक से किसान भाई खाये भर के ही गेँहु बोएंस। शेष खेत में दलहन , तिलहन आ सब्जी के खेती कइला के जरुरत बा। अनाज सड़लवा से बचाई सभे।, खेती के और उपयोगी बनाइ सभे। खेती ज्यादा बा तs कुछ बाग-बगीचा भी लगाई सभे। अनाज के रक्षा खाली किसान भगवान कs सकेलन। देश के सफेदपोश राजनेता आ कमीशनखोर अफसर अनाज के हाल का जनिहे। अनाज के हाल खाली किसान जानि सकेला। अनाज सड़ला के दर्द खाली किसान जानि सकेला। कहावत सही बा..... ‘जेकरा पांव नs फटी बेवाई, उ का जाने पीर पराई।‘
21 December, 2010
अनाज सड़sता, लोग खइला बिना मरsता
Posted by VMWTeam Bharat at 3:42 PM Links to this post
Labels: 'देहाती', Dehati Ji, अनाज सड़sता, एन. डी. देहाती, लोग खइला बिना मरsता
A Blog where available many articles on Politics, Bollywood, Cricket, Lifestyle, Education, Entertainment, sports and more from India & world.
04 November, 2010
शर्महीन शहर क संवेदनहीन घटना
शर्महीन शहर येह मामला में कि सड़क पर झपट्टा मारन के संख्या बढ़ गइल बा। कानून के ठेंगा देखावत झपट्टामार माई-बहिन की गले से चेन, मंगलसूत्र आ कान के बाली, झाला, झुमका आये दिन नोचत हवें। सड़क से गुजरत दूसर राहगीर घटना देखत आ, लेकिन लफड़ा में नइखे पड़त। उचक्का लूट के आराम से चलि जात हवें। ‘संवेदनहीन’ घटना! येह मामला में कि आज कवनो ‘प्रिंस’ बोरवेल में गिरल रहित त पूरा देश के संवेदना जागि गइल रहत। लेकिन येह छीनाझपटी में एगो गरीब महतारी के कोख उजड़ गइल। उचक्का की धक्का से गोद की बच्ची नाला में बहि गइल। लेकिन मामूली तलाशी की बाद प्रशासन हाथ खड़ा क दिहलसि, आ उजड़ल कोखवाली एगो महतारी के दिलासा देके अपनी कर्तव्य के इतिश्री क दिहलसि। लूट के येह घटना में एगो बच्ची के जान चलि गइल। लेकिन वाह रे वर्दी! हमदर्दी में खाली लूट के घटना दर्ज भइल। बच्ची के मौत हजम।
पूरा वाकया सुनीं देवरिया जिला की तरकुलवा के संतोष अपनी परिवार के साथ गोरखपुर के तिवारीपुर थाना क्षेत्र के अधियारी बाग में रहेलन। संतोष गाड़ी चलावेलन। ओनकर मेहरारू सरोज अपने नौ महीना के लइकी पलक के गोद में ले के पीसीओ से फोन जात रहलीं। पति कहां हवें, कब अइहें? अइसन चिंता मेहरारुन के फर्ज ही ह। रेलवे लाइन के लगेवाला नाला की बगल में एगो बदमाश ‘बाइकवाला ना’ साइकिल से जात रहे। सरोज की कान के बाली नोचे लागल। येह छीना झपटी में गोद में नौ माह के बच्ची पलक, पलक झपकते नाला में गिर गइल अ बह गइल। मामला पुलिस तक पहुंचल, कोरम पूरा कइल गइल, नाला छानल गइल लेकिन पलक के जिंदा चाहे मुर्दा ना पावल गइल। सरोज अइसन अभागी महतारी हो गइली। जवन जनम देहनी, जीवन देहनी, ममताभरल दुलार देहली लेकिन अपना पलक के ना बचा पवलीं। पलक अ प्रिंस के यथार्थ आंखी के सामने नाचै लागल। प्रिंस के खातिर पूरा देश के संवेदना जागि गइल रहे। सेना, अफसर, मीडिया सब जागल रहे। पल-पल क जानकारी मिलत रहे, लोग आंख फाड़ के देखत रहे, लेकिन पलक के कहानी पलक झपकते समाप्त हो गइल। गरीब के बेटी रहल, नाला में बहि गइल। सरोज नाम की बदनसीब महतारी का अपनी मरल बेटी के लाश भी नसीब ना भइल। ‘सबकी संतति प्यारी होती, सबकी उतनी ही धड़कन। आंसू का मोल बराबर है, धनवान हो चाहे निर्धन।’
पूरा वाकया सुनीं देवरिया जिला की तरकुलवा के संतोष अपनी परिवार के साथ गोरखपुर के तिवारीपुर थाना क्षेत्र के अधियारी बाग में रहेलन। संतोष गाड़ी चलावेलन। ओनकर मेहरारू सरोज अपने नौ महीना के लइकी पलक के गोद में ले के पीसीओ से फोन जात रहलीं। पति कहां हवें, कब अइहें? अइसन चिंता मेहरारुन के फर्ज ही ह। रेलवे लाइन के लगेवाला नाला की बगल में एगो बदमाश ‘बाइकवाला ना’ साइकिल से जात रहे। सरोज की कान के बाली नोचे लागल। येह छीना झपटी में गोद में नौ माह के बच्ची पलक, पलक झपकते नाला में गिर गइल अ बह गइल। मामला पुलिस तक पहुंचल, कोरम पूरा कइल गइल, नाला छानल गइल लेकिन पलक के जिंदा चाहे मुर्दा ना पावल गइल। सरोज अइसन अभागी महतारी हो गइली। जवन जनम देहनी, जीवन देहनी, ममताभरल दुलार देहली लेकिन अपना पलक के ना बचा पवलीं। पलक अ प्रिंस के यथार्थ आंखी के सामने नाचै लागल। प्रिंस के खातिर पूरा देश के संवेदना जागि गइल रहे। सेना, अफसर, मीडिया सब जागल रहे। पल-पल क जानकारी मिलत रहे, लोग आंख फाड़ के देखत रहे, लेकिन पलक के कहानी पलक झपकते समाप्त हो गइल। गरीब के बेटी रहल, नाला में बहि गइल। सरोज नाम की बदनसीब महतारी का अपनी मरल बेटी के लाश भी नसीब ना भइल। ‘सबकी संतति प्यारी होती, सबकी उतनी ही धड़कन। आंसू का मोल बराबर है, धनवान हो चाहे निर्धन।’
Posted by VMWTeam Bharat at 10:38 AM Links to this post
Labels: Dehati Ji, क संवेदनहीन घटना, शर्महीन शहर
A Blog where available many articles on Politics, Bollywood, Cricket, Lifestyle, Education, Entertainment, sports and more from India & world.
Subscribe to: Posts (Atom)


text:
इंटरनेट
इंटरनेट कम्पयुटरन के एगो विशाल समूह ह, जौन एक दुसरा से जुड़ल बा। इंटरनेट के इस्तेमाल विश्व के कौनो भी कंप्यूटर पर जानकारी के एकदम जल्दी से भेजे आ प्राप्त करे खातिर इस्तेमाल होला। नेटवर्क पर करोड़ो छोट छोट घरेलू, अकादमिक, ब्यापारीक, आ सरकारी नेटवर्क के जाल बा, जौन एक साथ कई प्रकार के जानकारी आ सेवा के खयाल करेला।
सामग्री
इतिहास[संपादन]
इंटरनेट के इतिहास के सुरुआत पैकेट स्विचिंग की शुरुआत से भइल जौन १९६० की दशक में शुरू भइल रहे। इनहन में सभसे महत्व वाला अर्पानेट (ARPANET) के सुरुआत रहल जेवन एगो रिसर्च की दौरान बनावल नेटवर्क रहे।
अर्पानेट या ए॰आर॰पी॰ए॰ नेट एगो प्रोजेक्ट की रूप में अमेरिका की कुछ विश्वविद्यालयन के नेटवर्क से जोड़े के काम कइलस आ ई प्रोटोकॉल बनावे के सुरुआत कइलस जेवना से कंप्यूटर नेटवर्कन के नेटवर्क बनावल जा सके। अर्पानेट के पहुँच बढ़ल १९८१ में जब नेशनल साइंस फाउन्डेशन आपन कंप्यूटर साइंस नेटवर्क बनवलस। एकरी बाद १९८२ में इंटरनेट प्रोटोकॉल सूट के मानक रूप बनावल गइल।
इंटरनेट के सर्विस[संपादन]
इंटरनेट कई तरह के सर्विस या सेवा उपलब्ध करावे ला। इन्हन में मुख्य तीन गो नीचे दिहल जात बाटे:
वर्ल्ड वाइड वेब[संपादन]
आम आदमी इंटरनेट आ वेब के एकही समझेला बाकी इन्हन में अंतर बाटे। वेब एगो सभसे ढेर इस्तेमाल मि आवे वाली इंटरनेट सेवा हवे। वेबसाइट देखे खातिर अलग-अलग वेब ब्राउजर बनल बाटें जइसे की माइक्रोसॉफ्ट के इंटरनेट एक्सप्लोरर, गूगल के क्रोम, एपल के सफारी, ऑपेरा, मोजिला फ़ायरफ़ॉक्स नियर ढेर सारा ब्राउजर बाने। इन्हन की मदद से देखे वाला आदमी पन्ना-दर-पन्ना जानकारी देख सकत बाटे जेवन एक दुसरा से हाइपरटेक्स्ट प्रोटोकॉल द्वारा जुड़ल होखे लें।
संचार[संपादन]
संचार या कम्यूनिकेशन एगो दुसरा प्रमुख सेवा बाटे जेवन इंटरनेट से मिलेला। ईमेल एगो संचार सेवा हवे।
डेटा साझा कइल[संपादन]
इंटरनेट की मदद से ढेर सारा डेटा ट्रांसफर कइल ज सकत बाटे।
इहो देखल जाय[संपादन]
संदर्भ[संपादन]
बाहरी कड़ी[संपादन]
- क्या आप जानते हैं, कौन है इंटरनेट का मालिक? - बीबीसी हिन्दी पर (हिन्दी में)


text:
बौद्ध धर्म
बौद्ध धर्म एगो प्रमुख धर्म बाटे जवन गौतम बुद्ध के शिक्षा पर आधारित दर्शन आ जीवन शैली के अनुपालन करे ला। ई उत्तर भारत आ नेपाल के इलाका में पैदा भइल धर्म हवे जहाँ इतिहास के अनुसार गौतम बुद्ध छठवीं से चउथी सदी ईसा पूर्व के बीच में कौनों समय मगध राज में रहलें।
वर्तमान समय में ई धर्म भारतीय उपमहादीप, पूर्ब एशिया आ दक्खिन पूर्ब एशिया में प्रमुख रूप से बिस्तार लिहले बाटे। एकरे माने वाला लोग के संख्या के हिसाब से ई दुनिया के चउथा सभसे बड़ा धर्म बाटे।
गौतम बुद्ध[संपादन]
वर्तमान भारत आ नेपाल के सीमावर्ती इलाका में शाक्य कुल में पैदा राजकुमार सिद्धार्थ, जिनके बाद में शाक्य मुनि आ गौतम बुद्ध कहल गइल बौद्ध धर्म के अस्थापना करे वाला रहलें। बुद्ध शब्द के अर्थ होला जेकरा के बोधि अर्थात सत्य के ज्ञान मिल चुकल होखे, जे जाग चुकल होखे। हालाँकि, बुद्ध के समय के बारे में कई ठो बिबाद बाड़ें, ज्यादातर लोग इनके जीवन ५६३ ई.पू. से ४८३ ई.पू. की बीच में मानेला।
शिक्षा[संपादन]
बौद्ध धर्म चार गो आर्य सत्य आ अष्टांगिक मार्ग के अनुसरण के शिक्षा देला।


text:
बरखा
बरखा एगो मौसम से संबंधित घटना हवे जेवना में पानी बुन्नी की रूप में आसमान से जमीन पर गिरेला। ई वर्षण क एगो रूप हवे जेवना में पानी द्रव की रूप में नीचे गिरेला। बुन्नी की आकार की हिसाब से बरखा के फँकारी, झींसी, झींसा, बुन्नी कहल जाला। जमीन आ समुन्द्र से भाप बन के उड़े वाला पानी आसमान में ऊपर जा के संघनन की कारण बहुत छोट-छोट बुन्नी आ बरफ में बदल जाला जेवना से बादर बनेला। जब आपस में मिल के ई बुन्नी बड़ होजाली तब पृथ्वी की गुरुत्वाकर्षण से खिंचा के जमीन की ओर गिरे लागेली जेवना के बरखा कहल जाला।
बरखा पृथ्वी की जल-चक्र क एगो बहुत महत्व वाला घटना आ हिस्सा हवे काहें से की जमीन की ऊपर मीठा पानी क सबसे ढेर पुर्ती एही बरखे से होले। खेती खातिर बरखा क महत्व बहुत बा काहें से कि सिंचनी क ई प्राकृतिक साधन हवे जेवन प्रकृति हमनी के फिरी में दिहले बा। भारत जइसन देस में खेतीबारी में पैदावार बहुत ढेर मात्रा में बरखा पर निर्भर होला।
बरखा क विश्व में वितरण सब जगह एक्के नियर ना मिलेला। कहीं बहुत कम बरखा होले त कहीं बहत ढेर। एही तरे विश्व में कुछ जगहन पर साल भर रोज बरखा होला, कुच्छ जगह गर्मी में बरखा होला, कुछ जगह जाड़ा की सीजन में, आ कुछ जगह, जइसे कि भारत में, बरसात क अलग सीजने होला। भारत की मेघालय राज्य में चेरापूँजी में विश्व क सबसे ढेर बरखा होला।


text:
हमरा मालूम न नीमन-बाउर, भर दिन कलई खोलब. हमहु बोली बोलब. चीचरी परलका कागज लाइब, दुअरा बईठ के किरिया खाइब, मंच पर चढ़के दांत चियारब, जी भर माइक तोड़ब. हमहु बोली बोलब. बिन गिनती हम पाला बदलब, हर दम साधब [&h
January 2016
भिखारी ठाकुर के जयन्तिओ का दिने सून पड़ल रही उनकर गाँव
भोजपुरी के लोकचितेरा कवि, नाटककार, समाज सुधारक भिखारी ठाकुर के जयंती एह साल उनका गाँवे कवनो समारोह नइखे होखत। पहिला बेर वाराणसी में भिखारी ठाकुर के जयन्ती समारोह आयोजित होखत बा। भिखारी ठाकु
‘विश्व’ भोजपुरी सम्मेलन के ‘बड़हन’ आयोजन खटाई में
परधानी चुनाव का दौरान गाँव पर भोजपुरी पत्रिका पाती के संपादक डा. अशोक द्विवेदी से भइल मुलाकात में काशी हिन्दू विश्वविद्यालय के प्रोफेसर डा. अवधेश प्रधान बतवलन कि मारीशस यात्रा का दौरान यूपी
प्रकृति आ लोक-जीवन
लोक-जीवन में आदमी के सगरो क्रिया-कलाप धार्मिकता से जुड़ल मिलेला। आदमी एह के कारन कुछू बुझेऽ। चाहे अपना पुरखा-पुरनिया के अशिक्षा आ चाहे आदमी के साथे प्रकृति के चमत्कारपूर्ण व्यवहार। भारतीय द
भोजपुरी भाषा की मान्यता हेतु
भोजपुरी को संविधान के आठवीं अनुसूची में शामिल कराने के लिए भोजपुरी भाषा मान्यता आंदोलन के तहत 10 दिसंबर 2015 को दिल्ली के जंतर मंतर पर विशाल धरना प्रदर्शन किया गया। इसका नेतृत्व अभियान के राष्ट्


text:
12 सितम्बर के कुछ अउर खबर
September 13, 2016
खा पी के हाथ झार के चल गइलें कांग्रेस के युवराज राहुल गाँधी. ना ऊ सोचलन ना उनुकर लगुआ भगुआ कि गरीब परिवार उनुका आवभगत के खरचा से कइसे निबटी. अब खबर बा कि राहुल के खाना खिआवे ला करजा उठावा वाला स्वामीनाथ के गरीब परिवार कइसे उतारी ई करजा. वइसे संस्कार रहीत एह नेता में त जात घरी घर के बचवन का हाथ में कुछ दे गइल रहतन भा कांग्रेस ओह आदमी के कुछ आर्थिक सहायता कर दीत.
सत्तर चूहा खइला का बाद हज करे निकले वाला कहावत के सही ठहरावल यूपी के मुख्यमंत्री अखिलेश यादव अपना दू गो मंत्रियन के बरखास्त क दिहलन. खनन मंत्री गायत्री प्रजापति आ पंचायती राज मंत्री राजकिशोर पर भठियरपन के आरोप लागल करत रहुवे बाकिर अब कपारे चुनान आइल बा त आपन छवि साफ करे के कोशिश करत बाड़न. एहमें प्रजापति मुलायम के करीबी आ राजकिशोर शिवपाल के करीबी हउवन.
बिहार के सारण जिला के बनियापुर इलाका के कन्होली मनोहर गांव में सोमार का दिने एगो पोखरा में नहाए घुसल दू गो बच्चियन आ एगो बच्चा के डूब के मौत हो गइल. तीनो लाश बरामद हो गइल बा आ पोस्टमार्टम ला जिला मुख्यालय के छपरा सदर अस्पताल भेज दिआइल बा.
केकड़ा पकड़े ला गड़ही में उतरल दू गो बचवा यूपी के बलिया जिला के रेवती इलाका के तुलसी छपरा गाँव में डूब के मर गइलें. एगो बच्ची के डूबे से बचा लीहल गइल. दुनू बचवन के लाश गड़ही से निकाल लीहल गइल बा.
बसपा में मचल भगदड़ का जारी राखत सोमार का दिने मायावती के चार गो सिटींग विधायक भाजपा में शामिल हो गइलन. भाजपा के यूपी अध्यक्ष केशव मौर्य के कहना बा कि बसपा में मचल भगदड़ खतम नइखे होखे वाला.


text:
मोकामा जीरो किलोमीटर का फर्स्ट लुक रिलीज़
बड़े कैनवास पर बनी भोजपुरी की चर्चित फ़िल्म मोकामा जीरो किलोमीटर का फर्स्ट लुक रिलीज़ कर दिया गया है । सी पी आई मूवीज ( सुजीत तिवारी ) द्वारा निर्मित इस फ़िल्म के लेखक निर्देशक है संतोष मिश्रा जबकि कार्यकारी निर्माता हैं इंद्रजीत शर्मा फ़िल्म में जुबली स्टार निरहुआ , आम्रपाली दुबे , अंजना सिंह , सुशील सिंह , कोमल ठक्कर , अयाज़ खान , मनोज टाइगर, ब्रिजेश त्रिपाठी , गोपाल राय , रत्नेश बरनवाल , आशुतोष खरे , करण पांडे , देव सिंह ,ज्योति चुडासमा , धामा वर्मा आदि मुख्य भूमिका में हैं । फिल्म के सिनेमेटोग्राफर हैं रफीक लतीफ़ शेख , एक्शन डायरेक्टर हैं अंदलीब पठान, एडिटर हैं संतोष हरावडे , संगीतकार हैं रजनीश मिश्रा जबकि गीतकार हैं प्यारेलाल कवी जी व श्याम देहाती । फ़िल्म के प्रचारक हैं उदय भगत